text:
Primary tabs
Pegelo ya Kopano ya Kabinete ya la bo 22 Phatwe 2019
Kabinete e ne e tshwere kopano ya yona ka Laboraro, la bo 22 Phatwe 2019, kwa Tuynhuys, Motsekapa.
A. Merero ya ga Jaanong
1. Inšorense ya Bosetšhaba ya Boitekanelo (NHI)
1.1. Kabinete e ikuela mo baaging go sekaseka Molaotlhomo wa NHI, o ga jaanong o leng mo diatleng tsa Palamente. Thulaganyo ya palamente e tla neela baagi tšhono e nngwe gape ya go sekasekana le Molaotlhomo ono.
1.3. Gang fa Molaotlhomo ono o sena go amogelwa go nna molao, o tla dira gore baagi botlhe ba bone tirelo ya tlhokomelo ya boitekanelo mo nageng yotlhe ntle le go duelela le fa e le sente yo montsho, go sa kgathalesege maemo a bona a ikonomi mo loagong. Tshwanelo eno e teng mo Molaotheong wa Rephaboliki ya Aforika Borwa wa 1996.
1.4. Kabinete e na le tshepo e e tletseng gore NHI e tla tsenngwatirisong ka dikgato le ka maikarabelo. Go tla tlhagisiwa leano la dikgato tse di tla diragadiwang mme le tla phasaladiwa gang fa Molaotlhomo ono o sena go amogelwa go nna molao.
2. Go etela semmuso kwa Tanzania mmogo le Samiting ya SADC
2.1. Kabinete e amogetse pegelo e e ka ga Leeto la Summuso la ga Moporesitente Cyril Ramaphosa la go etela United Republic of Tanzania, leo mo go lona le tsenyeletsang baromiwa ba dikgwebo bao maitlhomo a bona e leng go godisa kgwebisano le dipeeletso mo dinageng tsa Aforika. Jaaka karolo ya lenaane la go dira ditekolo, Moporesitente o etetse gape le teropo ya Morogoro, eo balwelatokologo ba naga ya Aforika Borwa ba neng ba nna kwa go yona. O beile kgare kwa Mazimbu Tower e le segopotso sa maAforika Borwa otlhe a a thutseng potala ka tlhogo ba le kwa dinageng tsa botshabelo.
2.2. Moporesitente Ramaphosa o ne gape a eteletse pele baromiwa ba naga ya Aforika Borwa kwa morerong wa Samiti e e Tlwaelegileng ya Ditlhogo tsa Mebuso ya Dinaga ya bo 39 ya Dinaga tsa Mokgatlho wa Tlhabololo ya Borwa jwa Aforika (SADC) mo molekanekaene wa naga ya Tanzanian, Moporesitente John Pombe Magufuli, a tseneng mo marapong a go nna Monnasetulo wa SADC.
2.3. Mo maemong a gagwe jaaka Moemedi wa SADC mo mererong ya Nagasegosi ya Lesotho, Moporesitente Ramaphosa o rebotse pegelo e e ka ga dikgato tsa ditharabololo tse di setseng di tserwe mo mererong eno tseo a di tlhagisitseng kwa Samiting ya SADC ka ga Mokgatlo wa Dipolotiki mo go Troika, ka ga Tirisanommogo mo Tshireletsegong le mo Pabalesegong e e neng e tshwerwe ka Labotlhano, 16 Phatwe 2019.
3. Kopano ya bo 28 ya BASIC
3.1. Kabinete e akgotse kopano ya bo 28 ya dinaga tsa Brazil, Aforika Borwa, India le China (BASIC) mabapi le phetogo ya loapi e e tshwaretsweng kwa Brazil go tloga ka la bo 14 go fitlha ka la bo 16 Phatwe 2019.
3.2. Kabinete e kgotsofaditswe gape le ke dikgato tse dikgolo tse di tla tsewang ke dinaga tsa BASIC mabapi le phetogo ya loapi mo go tshegetseng ditumelano tsa boditšhabatšhaba pele ga 2020 le morago ga paka eno, go sa kgathalesege maemo a dikgwetlho tse dintsi tsa ikonomi le tsa loago tse dinaga tseno di tobaneng le tsona.
3.3. Kabinete e tshegeditse boikuelo jwa dinaga tsa BASIC gore dinaga tse di setseng di gatetse pele e nne tsona tse di tlamelang ka matlole, ka thekenoloji le ka bathusi go samagana ka tshwanelo le go diragatsa Tumelano ya Letlhomeso la Dinagakopano (UN) mabapi le Phetogo ya Maemo a Loapi, Tumelano ya yona ya Kyoto mmogo le mabapi le Tumelano ya Paris ka tsela e e ka se bakeng gore dinaga tse di santseng di iketetsa di se imelwe ke dikoloto.
B. Ditshwetso tsa Kabinete
1. Leano la Tiragatso ya Kabo ya Ditirelo le le Ikaegileng ka Ditikologo
1.1. Kabinete e neseditse pula Leano la Tiragatso ya Kabo ya Ditirelo le le Ikaegileng ka Ditikologo, e leng leano le le ntle tota fa go tla mo manaaneng a kabo ya ditirelo. Leano leno, le ga jaanong le tsepamisitseng mogopolo mo ditikologong di le 44 le diteropokgolo di le robedi, le tla netefatsa gore go nna le tolamo le tirisano mo maphateng otlhe a puso – a naga, a porofense le a selegae – fa go tla mo go logeng maano, mo go rulaganyetseng tiriso ya matlole le mo go diragatseng diporojeke tsa kabo ya ditirelo mo ditikologong tsotlhe.
1.2. Leano leno le tswa mo Molaong wa Letlhomeso la Ditirisanommogo Magareng ga Maphata a Puso, wa 2005 (Molao wa bo 13 wa 2005), o o rebolang letlhomeso le le tla tolamisang le go golaganya dintlha tse di botlhokwa tse di ka ga tlhabologo, mmogo le ditshwaelo magareng ga maphata ano a le mararo a puso. Leano leno go solofetswe gape gore le tla thusa matsholo a mangwe a a ka ga tolamiso a a jaaka Maano a Tlhabololo a a Tshwaraganetsweng (di-IDP) mo tsepamiso e totobetseng mo go diragatseng leano le le lengwe mo tikologong nngwe le nngwe go ralala le maphata otlhe a puso.
1.3. Moporesitente Ramaphosa e tla nna ene yo a gogang leano leno kwa pele, mme o tla bo a tshegeditswe ke Motlatsamoporesitente David Mabuza mmogo le khuduthamaga yotlhe. Ditonakgolo tsa Diporofense mmogo le bakhuduthamaga ba bona go akaretsa le Bomeyara ba ditikologo, ba na mmogo le EXCO, ba tla nna karolo ya tiragatso ya Leano leno la Tiragatso ya Kabo ya Ditirelo le le Ikaegileng ka Ditikologo.
2. Lekgotla la Tsamaiso ya Merero ya Moporesitente (PCC)
2.1. Moporesitente Ramaphosa o tshwere kopano ya PCC, eo e leng ya ntlha mo Tsamaiso eno ya Borataro, ka Labobedi, 20 Phatwe 2019. Leano la Tiragatso ya Kabo ya Ditirelo le le Ikaegileng ka Ditikologo le reboletswe PCC mme le amogetswe ke Ditonakgolo tsa Diporofense tsotlhe.
2.2. Mo kopanong eno go dumelwane gape le ka diporojeke tsa ntlha tsa ditikologo tseo Moporesitente a tla nnang a ntse a di lekola, mme ditikologo tseno di tla akaretsa Tikologo ya OR Tambo kwa Kapa Botlhaba; Tikologo ya Waterberg kwa Limpopo le Tikologo ya Masepala wa Teropokgolo ya Ethekwini kwa KwaZulu-Natal.
2.3. Diporojeke tsa ntlha tsa ditikologo tseo di tla nnang di lekolwa di akaretsa tikologo ya metseselegae, tikologo ya meepo mmogo le metseseteropo ya diteropokgolo. Ka fa ditikologo tseno e tla nna tsa ntlha tse re tla simololang ka tsona mo leanong la tiragatso ya kabo ya ditirelo e e ikaegileng ka ditikologo, ditikologo tse dingwe gape di le 42 le diteropokgolo di le supa le tsona di tla tle di lekolwa ke Moporesitente Ramaphosa le puso e a e eteletseng pele mmogo le baeteledipele ba dipuso tsa diporofense mo tsamaong ya Tsamaiso eno ya Borataro.
2.4. Mo kopanong eno go nnile gape le tshedimosetso le dipuisanelo ka ga go lolamisa ditogamaano di le robongwe tsa go Tlhabolola le go Godisa Diporofense le Letlhomesong la puso la Togamaano ya Pakagare (MTSF) 2019 – 2024.
3. Tumelano ya Letloletlamelo la dinaga tsa India, Brazil le Aforika Borwa (IBSA)
3.1. Kabinete e neseditse pula Letloletlamelo la IBSA mabapi le go Fedisa Lehuma le Tlala (ka Tumelano ya Letloletlamelo IBSA) e e rometsweng kwa Palamenteng go sekasekiwa. Tumelano eno e magareng ga Puso ya Rephaboliki ya India, Puso ya Rephaboliki ya Bofederale ya Brazil mmogo le ya Puso ya Rephaboliki ya Aforika Borwa.
3.2. Letloletlamelo leno la IBSA le tlhodilwe ka ngwaga wa 2004 go tsholetsa matsapa a batho a go tsholetsa Tirisanommogo Magareng ga Dinaga tse di leng kwa Borwa mo Dikontinenteng tsa Botsona.
3.3. Letloletlamelo leno le kgontshitse Aforika Borwa go nna le seabe se se bonagalang mmogo le mo go nneng le seabe mo maemong a boditšhabatšhaba a go fedisa lehuma le tlala mo dinageng tse di santseng di iketetsa. E nnile gape le seabe mo go tsholetseng Dipeelo tsotlhe tsa Tlhabololo ya Leruri (di-SDG) di le 17 mo dinageng tsotlhe di ka nna 21 tse di dirisanang mmogo.
4. Kopano ya bo 4 ya Dikantoro tsa Ditona tsa Ditirelo tsa Tsibogelo ya Ditiragalo tsa Matlhotlhapelo ka Ponyo ya Leitlho mo Kontinenteng ya Aforika (ACIRC)
4.1. Kabinete e neseditse pula kgang ya go amogela baeng mo kopanong ya go ipaakanyetsa go amogela baitseanape mo Kopanong ya bo 4 ya Dikantoro tsa Ditona tsa ACIRC
4.2. Seno se tshegetsa le go nna le seabe mo mererong e e kwa godimo ya puso mo go tsholetseng kagiso le tsetsepelo mo kontinenteng le mo tikologong, le mo go netefatseng gore ditshwetso tsa Mokgatlhotshwaraganelo wa Aforika (AU) tse di tsamaelanang le go ritibatsa maemo le ditiro mo Sesoleng sa ACIRC le mo Sesoleng sa go Disa Maemo mo Aforika (ASF) di a diragadiwa. Seno se tla netefatsa gape le gore Sebopego sa Kagiso le Pabalesego mo Aforika se a ritibatswa e bile se a diragadiwa.
4.3. Naga ya Aforika Borwa mmogo le Dinaga tse dingwe di le 12 tse tse di Ithaopileng ke karolo ya ACIRC e e tlhomilweng kwa ngwaga wa 2013 e le ditsereganyo tsa nakwana go fitlha ASF e simololwa go dirisiwa.
C. Melaotlhomo
1. Molaotlhomo wa Tshireletso ya Bareki ba Dintlo wa ngwaga wa 2019
1.1. Kabinete e neseditse pula go phasaladiwa ga Molaotlhomo wa Tshireletso ya Bareki ba Dintlo wa ngwaga wa 2019, mo Kaseteng ya Puso gore setšhaba se dire ditshwaelo.
1.2. Molaotlhomo ono o tsena mo legatong la Molao wa Dikgato tsa Tshireletso ya Bareki ba Dintlo, wa 1998 (Molao wa bo 95 wa 1998). Letlhomeso leno le le lentšhwa la molao le tla laola melao ya baagi ba dintlo le ditlamo tse di agang dintlo; la oketsa tshireletse ya bareki ba dintlo; la tsenya tirisong dikgato tse di mosola tsa kgalemo le go tshwaela dikgato tsa katlholo tse di tla aparelang bao ba sa obameleng molao ono.
1.3. Molaotlhomo ono gape o lolamisa tikologo ya kago gore bao e leng gona ba tsenang mo intasetering eno ba se imelwe ka go dira dikonteraka tse di dirang gore ba se tsene le go wa mo kgwebong eno.
1.4. Diporojeke tsa dithuso tsa go reka dintlo le tsa dintlo tsa go agelwa setšhaba ke puso jaanong ke karolo ya Molaotlhomo ono, go netefatsa gore bareki ba dintlo tseno ba sireletsegile.
D. Ditiragalo tse di Tlang
1. Samiti ya TICAD VII
1.1. Moporesitente Ramaphosa o tla tsenela Samiti ya bo 7 ya Khonferense ya kwa Tokyo ya Boditšhabatšhaba e e ka ga Tlhabololo ya Aforika (TICAD VII) e e tshwaretsweng kwa Japan ka la bo 29 le la bo 30 Phatwe 2019. Moono wa samiti eno, “Go Atolosa Tlhabololo ya Aforika ka go Dirisa Thekenoloji, Boitshimololedi le Batho”, mme e bile e tsamaelana le Dipeelo tsa Mogopolo wa AU wa 2063 mmogo le ditlapele tsa kontinente mabapi le go golagana.
1.2. Samiti ya monongwaga ya TICAD VII gareng ga tse dingwe e tla tšhotlha merero e le meraro e e botlhokwa: (i) go potlakisa phetolothefosano mo mererong ya ikonomi le ya loago le go tokafatsa dikgwebo ka boitshimololedi le go buisana le makala a poraefete; (ii) go gatelela kgang ya go nna setšhaba se se somarelang le se se kakatletseng; mmogo le (iii) go gagamatsa kagiso le tsetsepelo.
1.3. Tirisanommogo ya naga ya Japan ka ga merero ya ka fa nageng le ya boditšhabatšhaba e botlhokwa thata mo go tsweletseng Maitlhomo a Aforika le mo go fitlheleleng maitlhomo a Tirisanommogo ya Dinaga tse di leng kwa Borwa mo Dikontinenteng tsa Botsona.
2. Samiti ya Dinaga di le Supa (G7)
2.1. Moporesitente Ramaphosa o tla etelela kwa pele setlhopha sa baromiwa kwa Samiting ya G7 e e tla tshwarelwang kwa nageng ya France go tloga ka la bo 24 go fitlha ka la bo 26 Phatwe 2019, go latela taletso ya naga ya Aforika Borwa go tsenela kopano eno jaaka modirisanimmogo yo o botlhokwa.
2.2. G7 ke foramo ya dinaga di le supa tse di nang le ikonomi e e tlhabologileng e e rweleng diintaseteri tse dikgolo mo lefatsheng – France, Germany, Italy, Japan, Amerika, United Kingdom le Canada – tseo baeteledipele ba puso mo dinageng tsa bona ba kopanang ngwaga yo mongwe le yo mongwe go tšhotlha dikgang tse di botlhokwa mo lefatsheng tse di mabapi le ikonomi, dipolotiki, loago le tshireletsego. Samiti ya G7 e e tlang e tla tšhotlha merero ya go lwantshana le go se lekalekane, go rotloetsa tekatekano ya bong, go fitlhelela thuto mmogo le ditirelo tsa boitekanelo tsa boleng jo bo kwa godimo.
2.3. Go tsaya karolo ga naga ya Aforika Borwa mo Samiting ya G7 go kaelwa ke dikgaolo di le nne tse di botlhokwa tsa togamaano, (i) go godisa dikgatlhegelo tsa naga go fitlhelela dipeelo tsa ka fa nageng; (ii) go tlhatlosa maitlhomo a Aforika ka go tsholetsa SDG ya Aforika; (iii) go rotloetsa sebopego se se bopilweng sešwa sa ditumelano tse di farologaneng lefatshe ka bophara; mmogo le (iv) go atolosa morero wa dinaga tsa kwa borwa ka go gagamatsa Tirisanommogo ya Dinaga tse di leng kwa Borwa mo Dikontinenteng tsa Botsona mmogo le Dipuisano magareng ga Dinaga tse di leng kwa Borwa le tse di leng kwa Botlhaba mo Dikontinenteng tsa Botsona.
3. Foramo ya Ikonomi ya Lefatshe (WEF) e e ka ga Aforika
3.1. Kopano ya bo 28 ya Foramo ya Merero ya Ikonomi ya Lefatshe ka ga Aforika e tla tshwarelwa kwa Motsekapa go tloga ka la bo 4 go fitlha ka la bo 6 Lwetse 2019 ka moono: “Go Bopa Kgolo e e Akaretsang Botlhe mmogo le go Abelana Bokamoso mo Diintaseteri tsa Thekenoloji (4IR)”. Maitlhomo a foramo eno kg go bopa megopolo ya naga le ya diintaseteri mabapi le ngwaga o o tlang.
3.2. Lenaane leno le tla tsepamisa mogopolo mo go oketseng phetolothefosano mo dibopegong tsa kgaolo tse di tsamaisanang le ditheo tsa thekenoloji, dipeeletso, kgolagano, diintaseteri le boitshimololedi go godisa 4IR.
3.3. Go etelwa ka fa nageng ke Baeteledipele mo Ikonoming ya Lefatshe mmogo le Ditlhogo tsa Dinaga ke tšhono e e sa diragaleng fela le fela mme ke sengwe se se re nayang tšhono ya go itsholetsa le go atolosa merero ya rona e e botlhokwa mo go godiseng ikonomi ya naga ya rona.
4. Kopanokakaretso ya bo 42 ya ISO
4.1. Biro ya Peo ya Maemo a Boleng ya Aforika Borwa (SABS) kwa Motsekapa e tla tshwara Kopanokakaretso ya bo 42 ya Mokgatlo wa Boditšhabatšhaba wa Peo ya Maemo a Boleng (ISO) go tloga ka la bo 16 go fitlha ka la bo 20 Lwetse2019.
4.2. ISO e kopanya baitseanape go abelana ka kitso e ba nang le yona le go ithaopa go utlwanela peo ya maemo a boleng le mebaraka eo e tshegetsang boitshimololedi le go tlamela ka ditharabololo mo dikgwetlhong tsa lefatshe ka bophara.
Lenaane la ISO la 2019 le tla tlhagisa ditogamaano go samagana le dikgwetlho tsa phetogo ya maemo a loapi, ikonomi ya didirisiwa tsa thekenoloji, kgolo ya ikonomi mmogo le kgwebisano magareng ga dinaga tse di ntsi tse di farologaneng.
5. Kgolaganyo ya Ditirelo tsa Puso mo Kgweding ya go Keteka Ditirelo tsa Setšhaba (PSM) ka Lwetse
5.1. Lenaane le le tlang la PSM ka Lwetse ke lenaane la go tokafatsa kabo ya ditirelo le e leng karolo ya Lenaane la Tsosoloso la Batho Pele le le rotloetsang maitsholo a go direla setšhaba a go tswelela go tokafatsa dikarolo tsotlhe tsa ditirelo tsa go direla setšhaba.
5.2. Lenaane la PSM la 2019 le tla tshwarwa ka fa tlase ga moono: “Khawuleza”: Re Isa Ditirelo kwa Bathong: Batho Pele “We Belong, We Care, We Serve”. Seno se tlhotlheletsa boikuelo jwa ga Moporesitente Ramaphosa mo Puong ya gagwe ya Maemo a Setšhaba (SoNA) jwa gore badiredipuso badiredipuso ba diragatse se ditlhokwa le metheo ya Batho Pele se buang ka sona ka go baya ditlhokwa tsa batho kwa pele ga tsa gago.
5.3. Mokoloko wa Lenaane la PSM la 2019 o tsenyeletsa:
- Kgwedi ya Bojanala – ka fa tlase ga moono: “Bojanala le Ditiro – bokamoso jo bo botoka mo go botlhe”. Bojanala ke le lengwe la maphata a a ntseng a tlhola ditiro. Kabinete e rotloetsa maAforika Borwa go tsaya maeto a Sho’t Left le go rotloetsa gore baagi ba ka fa nageng e nne bajanala, le go tsaya karolo mo dithulaganyong tsa ngwaga le ngwa moo Diphaka tsa Naga ya Aforika Borwa (SANParks) di bulang le go tlamela ka ditirelo ntle le go duedisa baagi mo Bekeng ya go simolola ka la bo 8 go fitlha ka la bo 15 Lwetse 2019. Aforika Borwa e na le Mafelo a Ngwaoboswa a le 10 mmogo le lefelo la maemo a a kwa godimodimo mo bojanaleng.
- Kgwedi ya Ngwaoboswa – Ngwaoboswa e bulela ditšhono tse dingwe gape tsa diphatlhatiro le tsa bokgoni, e leng go naya badiragatsi le babetli mmogo le diintaseteri tsa mothale oo tšhono. Go tlhokega gape gore re dire matsapa a go somarela, go tsosolosa le go tsholetsa dipuo tsa ka fa nageng, jaaka e le karolo ya go sireletsa ngwaoboswa ya rona.
- Kgwedi ya Pabalesego ya Sepodisi – e e thankgolotsweng ke Letsatsi la Naga la go Bontsha Tlotlo ka la bo 1 Lwetse, mo go gopoleng bagale ba naga ya rona ba ba tlhokafetseng ba le mo tirong.
- Lenaane leno le le golagantsweng le thusa gore Leano la Tlhabololo la Bosetšhaba (NDP) le le nopolang ntlha ya go nna le ditheo tsa puso tse di tsamayang ka tolamo tseo di thapileng badiredipuso ba ba nang le bokgoni ba ba ikemiseditseng go direla setšhaba e bile ba na le bokgoni jwa go tlamela ka ditirelo tsa maemo a a kwa godimo, fa ka mo letlhakoreng le lengwe ba diragatsa merero e e botlhokwa ya naga e e ka ga tlhabololo
E. Melaetsa
1. Melaetsa ya Matshediso
Kabinete e rometse matshediso kwa go:
- puso le baagi ba naga ya Tanzania morago ga gore tanka ya leokwane e thunye mme e bolaye setlhogo batho ba le 90 mmogo le go lakaletsa bao ba boneng dikgobalo pholo ya ka pejana.
- balelapa le ditsala tsa modiragatsi wa moAforika Borwa, mobetli le mmakgwebo, Mme Carrol Boyes (65), yo a tlhokafetseng ka Laboraro, 14 Phatwe 2019.
2. Go akgola le go lakaletsa masego
Kabinete:
- e akgola Moatlhodi wa Kgotlatshekelo ya Molaotheo Edwin Cameron go latela go rola tiro morago ga dingwaga di le 25 e le moatlhodi. Moatlhodi Cameron, yo a thapilweng ke Kgotlatshekelo ya Molaotheo ka ngwaga wa 2008, yo a neng a dira jaaka mmueledi wa ditshwanelo tsa batho mo nakong ya puso ya tlhaolele, a lwela bao ba neng ba lwantshana le puso ya tlhaolele mmogo le go lwela gore ditshwanelo tsa basadi ba ba ratanang le basadi ba bangwe mmogo tsa banna ba ba ratanang le banna ba bangwe di tshwane fela jaaka tsa batho ba bangwe. Kabinete e akgola tema e a e dirileng mo go lweleng ditshwanelo tsa batho, mmogo le mo go lweleng gore dianthiretrobaerale di neelwe batho botlhe mo nageng go sa kgathalesege maemo a bona.
- e lakaletsa seopedi se se itsegeng, Rre Caiphus Semenya, letsatsi la matsalo le le tshegofetseng fa a tla bo a tshwara dingwaga di le 80. Rre Semenya o nnile le seabe mo bukeng ya dipina tsa naga ya Aforika Borwa ka dipina tse di tla nnelang ruri tse di jaaka Matswale, Angelina, Ziphi’nkomo, mmogo le go opela le diopedi tse dingwe gape mo dipineng tse di jaaka Ndiphendule eo a e opelang le mosadi wa gagwe, Mme Letta Mbulu. O dirile le batlhagisi ba mmino ba boditšhabatšhaba, mmogo le go amogela dikabo di le 37 tsa go tlhophiwa go amogela Primetime Emmy Award mme a fenya di le robongwe. O amogetse gape le kabo ya Emmy Award mabapi le seabe se a nnileng le sona mo go kwaleng pina mo alebamong ya Roots. O nnile gape le seabe mo motseletseleng wa dipina tsa motshameko wa Disney wa The Lion King.
- e lakaletsa masego le matlhogonolo go Motlatsamokaedi wa Bothati jwa Bosekisi jwa Bosetšhaba (NPA), Moatebokate Silas Ramaite (Motšhotšhisi Mogolwane (SC)), go latela gore Motlatsamoporesitente Ramaphosa a amogele kopo ya gagwe ya go rola tiro pele ga nako e a e beetsweng le go tlogela kantoro e a e okameng go latela Karolo ya bo 12 (8)(a) ya Molao wa NPA, 1998 (Molao wa bo 32 wa 1998). Kabinete e leboga seabe seo Moatebokate Ramaite a nnileng le sona mo NPA mmogo le mo tsamaisong ya bosiamisi ka kakaretso mo dingwageng tsa gagwe tse dintsi tse a diretseng lekala la bosiamisi ka tsona.
- e akgola Mme Sasha Maria Schwendenwein wa lenaneo la thelebišene la babatlisisi ba bagasi ba dikgang, la Carte Blanche, go bo a amogetse kabo ya go tsena mo bobegakgang ya SADC Media Awards, leo le emeng mo maemong a bobedi mo dikabong tsa thelebišene. Lenaneo le le fentseng maemo a ntlha, “Follow the Guns”, ke lenaneo le le neng le gasa ka leru le lentsho la go thopiwa ga ditshukudu.
- e akgola setlhopha sa di-Springboks le sa Banyana Banyana ka go tsholetsa folaga ya Aforika Borwa kwa godimo le go fenyamo Dikgaisanong tsa Rakabi le mo metshamekong ya Dikgaisano tsa Basadi ya COSAFA. Re ipela ka bona mo nageng mme seo ba se fitlheletseng se tla rotloetsa bašwa ba rona le bao ba batlang go tsenela metshameko le diatleletiki go ralala le naga.
- e akgola Mme Zozibini Tunzi, yo a rwesitsweng korone ya bo mmabontlenyane ya go nna Miss South Africa 2019 mme e mo lakaletsa masego le matlhogonolo mo bogosigading jwa gagwe. O tla emela naga mo dikgaisanong tsa bommabontlenyane tsa Miss Universe le Miss World.
F. Go thapiwa
Go thapiwa gotlhe go tla diragadiwa fa makwalothuto otlhe a netefaditswe mme go amogetswe tetlelelo e e matshwanedi.
1. Go thapiwa sešwa ga Rre Fundisile Goodman Mketeni jaaka Mokaedikhuduthamagamogolo (CEO) mo Diphakeng tsa Naga ya Aforika Borwa (SANParks).
Dipotso:
Mme Phumla Williams – Sebueledi sa Kabinete sa Namaosatshwere
Mosokelwatsebeng: 083 501 0139


c: text/html

text:
Duke wa York
Duke wa York ke setlhogo sa maemo a a kwa godimo mo Peerage ya United Kingdom se dirilweng ke mmamosadinyana. Fa e sale ka lekgolo la bo15 la dingwaga, fa e neelwa bogosi, gantsi e ne e newa morwa wa bobedi wa dikgosi tsa Seesemane (moragonyana tsa Boritane). Setlhogo se se tshwanang le bogosi jwa Scotland e ne e le Duke wa Albany. Le fa go ntse jalo, Kgosi George II le Kgosigadi Victoria ba ne ba naya barwa ba bobedi ba bomorwaabone ba bagolo direto tsa Duke wa York le Albany le Duke wa York ka go latelana.

robotstxt: allowed

filter: keep


text:
Sepatela
Sepatela kgotsa Kokelo ke ditlhamelo tsa botsogo di diragalelang tengngo nale bao ba ba nag le boitsaanape jwa kalafi ka didirisiwa tsone tsa teng. Sepatela se se itsegeng thata ke sa morafe otlhe, se nale ga ba bolwetse jwa patlako ba thusetswang teng. Sa kgaolo sepatela se thusa bone ba lefelo leo, se nale didirisiwa tse di farologaneng jaaka malao a balwetse go thusa ba ba robadiwang. Dipatela di farologane go laola gore se thusa ba malwetse afe jaaka sepatela sa bana, sa tshidilo maikutlo, balwetse ba tlhaloganyo jalo jalo. Tsone dipatela tse di thusa thata batho ba lefelo leo ka madi a a ko tlase go nale sa morafe otlhe. Go nale gape sepatela sa go tlhatlhelela dithuto bogolo thata mo baithuting ba ba ithutela bongaka kgotsa ka kalafi. Mo mefuting ya dipatela go nale gape se se botlhana ka dikago le ditlhamelo ebong kokelwana. Dikokelo kgotsa dipateladi nale makalana kgotsa maphata gone mo sepateleng a thusa mo malwetse a a farogogane jaaka jwa pelo, dikaro jalo jalo go ya ka bokgone jwa baitsaanape lo ba lekalana leo. Go be go nna gape le fa ba thusang ka tsa kalafi(diritibatsi), ko ba seipone jalo jalo.
Sepatela bontsi jwa nako ka tsa madi di thusiwa ke goromente wa lefatshe leo wa lephata la botsogo le ba mekgatlho e e ikemetseng ka nosi. Bogologolo di ne di tlhamelwa ke ba dikereke tse di farologaneng le baeteledi pele ba morafe. Maltsi a gompieon di godile dipatela ebile di nale baitsaanape ba malwetse ka go farologana go nale bogologolo ka go ne go nale baithaopi go tswa mo maphateng a ba kereke. Mme re fa go le jalo, bakereki bangwe ba ntse ba tsweletse ka go thusa mo dikokelong kgotsa dipatela le bakeresete bangwe . Se se dirwa ke gore lefoko le la kokelo kgotsa sepatela le raya ko go fiwang thuso ya botsogo, lerato le kgotlhatso ke ka moo bakeresete bangwe ba santse ba tsweletse ba moon yoo.


text:
19 Molaetsa wa go atlholwa ga Egepeto:+Jehofa o palame leru le le bonako mme o tla mo Egepeto.Medimo e e se nang mosola ya Egepeto e tla roroma fa pele ga gagwe,+E bile dipelo tsa Egepeto di tla tshoga.2 “Ke tla tlhotlheletsa Baegepeto gore ba nne kgatlhanong le Baegepeto,Mme ba tla lwantshana,Mongwe le mongwe a lwantsha morwarraagwe le moagelani wa gagwe,Motse o lwantsha motse o mongwe, bogosi bo lwantsha bogosi jo bongwe.3 Mme Baegepeto ba tla akabala,E bile ke tla tlhakatlhakanya dithulaganyo tsa bone.+Ba tla leba kwa medimong e e se nang mosola,Kwa batshereanying le kwa bathong ba ba dirisanang le badimo le kwa go ba ba bolelelang ditiragalo pele.+4 Ke tla tsenya Egepeto mo seatleng sa mmusi yo o gatelelang,E bile ba tla busiwa ke kgosi e e setlhogo,”+ go bua Morena wa boammaaruri, Jehofa wa masomosomo.5 Metsi a lewatle a tla kgala,Le noka e tla phaphalala e bile e tla kgala.+6 Mme dinoka di tla nkga sebodu;Mesele ya Noka ya Nile e e kwa Egepeto e tla kgala e bo e phaphalala.Matlhaka le mekhasi di tla bola.+7 Dimela tse di fa thoko ga Noka ya Nile, kwa molomong wa Noka ya Nile,Le dijalo tsotlhe tse di jadilweng fa thoko ga Nile+ di tla omelela.+Di tla tsewa ke phefo, mme ga di kitla di tlhola di nna teng.8 Batshwaraditlhapi ba tla hutsafala,Ba ba tshwarang ditlhapi ka dihuku mo Nile ba tla lela,E bile ba ba tsharololelang matlowa a bone mo metsing ba tla fokotsega.9 Ba ba dirang letsela ka tlhale ya semela sa leloba*+Le ba ba dirang matsela a masweu, ba tla tlhabiwa ke ditlhong.10 Balogi ba gagwe ba tla thubagana;Badiri botlhe ba ba thapilweng ba tla hutsafala.11 Dikgosana tsa Soane+ ke dieleele.Bagakolodi ba ba botlhale thata ba ga Faro, ba naya kgakololo e e sa utlwaleng.+Lo ka raya Faro jang lo re:“Nna ke setlogolwana sa batho ba ba botlhale,Setlogolwana sa dikgosi tsa bogologolo”?12 Jaanong ba kae banna ba gago ba ba botlhale?+A ba go bolelele fa e le gore ba itse se Jehofa wa masomosomo a se sweditseng ka Egepeto.13 Dikgosana tsa Soane di dirile ka boeleele;Dikgosana tsa Nofe*+ di tsieditswe;Dikgosana tsa ditso tsa gagwe di timeditse Egepeto.14 Jehofa o dirile gore a tlhakane tlhogo;+Mme ba timeditse Egepeto mo go sepe fela se a se dirang,Fela jaaka motho yo o tagilweng a relela mo matlhatseng a gagwe.15 Mme Egepeto ga e kitla e nna le tiro epe e e ka e dirang,E ka tswa e le e e ka dirwang ke tlhogo kgotsa mogatla, letlhogela kgotsa mokhasi.*16 Mo letsatsing leo Egepeto e tla nna jaaka basadi, e roroma e bile e tshoga ka ntlha ya seatla se se tshosang se Jehofa wa masomosomo a se tsholetsang kgatlhanong le yone.+17 Mme naga ya Juda e tla dira gore Baegepeto ba tshoge. Ba tla tshoga fa ba utlwa e umakiwa ka ntlha ya tshwetso e Jehofa wa masomosomo a e dirileng kgatlhanong le bone.+18 Mo letsatsing leo, go tla nna le metse e le metlhano mo lefatsheng la Egepeto e e buang puo ya kwa Kanana+ e bile e ikana gore e tla ikanyega mo go Jehofa wa masomosomo. Motse o mongwe o tla bidiwa Motse wa go Rutlolola.19 Mo letsatsing leo, go tla nna le sebeso se se diretsweng Jehofa mo gare ga naga ya Egepeto le pilara e e diretsweng Jehofa fa thoko ga molelwane wa yone.20 Dilo tseno e tla nna ditshupo mo bathong ba ba mo Egepeto gore ba gopole Jehofa wa masomosomo; gonne ba tla goela kwa go Jehofa ka ntlha ya bagateledi, mme o tla ba romelela mmoloki, yo mogolo, yo o tla ba bolokang.21 Mme Jehofa o tla dira gore Baegepeto ba mo itse, mme Baegepeto ba tla itse Jehofa mo letsatsing leo, e bile ba tla ntsha ditlhabelo le dimpho mme ba tla direla Jehofa maikano ba bo ba a diragatsa.22 Jehofa o tla itaya Baegepeto,+ a ba itaya a bo a ba fodisa; mme ba tla boela kwa go Jehofa, mme o tla reetsa dikopo tsa bone a bo a ba fodisa.23 Mo letsatsing leo, go tla nna le tsela e kgolo+ e e tswang kwa Egepeto e ya kwa Asiria. Foo Asiria o tla ya kwa Egepeto, le Egepeto o tla ya kwa Asiria, mme Egepeto le Asiria ba tla direla Modimo mmogo.24 Mo letsatsing leo Iseraele e tla ikopanya le Egepeto le Asiria,+ e tla nna tshegofatso mo gare ga lefatshe,25 ka gonne Jehofa wa masomosomo o tla bo a ba segofaditse, a re: “A batho ba me ba Egepeto ba segofale, le tiro ya diatla tsa me e leng Asiria, le boswa jwa me e leng Iseraele.”+
Dintlha Tse di Kwa Tlase
^ Semela se se neng se jalwa bogologolo. Tlhale ya sone e ne e dirisediwa go dira letsela le le boleta.


text:
Wikipedia:Ka ga
Wikipedia ke encyclopedia e that mongwe le mongwe a kgonang go e fetola Bontsi bo setse bo dirile.
Lebaka la Wikipedia ke go atswa babadi ka di Thuto tsa mahala tse di naleng molaetsa le thuto. Wikipedia ya Setswana e rotoediwa ke Wikimedia Foundation. Leina “Wikipedia" le dirilwe go kopangwa Wiki (Maranyane a dirang kgolagano ya Maranyane, go tswa mo temeng ya seHawaiian lefoko wiki, le raya “bonako") ditsebe tsa Wikipedia di nale dikgolagano tse di go itsang ko ditsebeng tse di tsamaelang di nale molaetsa o montsi.


text:
Tshwane
Tshwane ke motse setoropo wa Gauteng mo Aforika Borwa. Go sa na le dipuisano mabapi le go fetolela leina la Pretoria go la Tshwane. Ga jaanong masepala o bitswa ka Tshwane, mme toropo yona e sa ntse e bitswa Pretoria. Maina a mangwe a mebila e me golo a setse a fetoletswe mo maineng a bagaka ba tokologo. Ga jaana go tlhokega go re go thalwe naga setsha gore maina a mantshwa a a tle a itsiwe. Le ka taba e ya maina a mebila, go sa na le ditlhora boroko ka tsele e diphetogo tse di di tsamaisitsweng ka yona.
Gompieno ke utlwile mo seyalemoyeng gore batho ba le bantsi ba sa ntse ba gakantshwa ke maina a maswa a mebila mo Pretoria. Bontsi ba batho bo sa ntse bo dirisa maina a mebila a kgale. Go lebega ge se se tlhola tlhakatlhakano ka ge bontshi ba batho bo sa ntse bo kgomaretse maina a o. Go tlhokega seo sengwe se se botoka se se ka dirang gore maina a a mebila a dirisiwe mo puong nngwe le nngwe ya letsatsi.
Puo e e buiwang segolo setonna mo Pretoria ke Setswana se se tlhakaneng le Sezulu, Sesotho sa Leboa le Afrikaans.
Coordinates: 25°44′46″S 28°11′17″E / 25.74611°S 28.18806°E


text:
TLHAGAFALELA BODIREDI
Se re Ka se Buang mo Bodireding
Letsholo la go Simolola Dithuto Tsa Baebele (September 1-30)
Potso: A go a kgonega gore o tshelele ruri o itumetse?
Temana: Ps 37:29
Potso E lo Ka Tlotlang ka Yone fa o Boa: A re ka dumela se Baebele e re solofetsang sone?
Loeto Lwa Ntlha
Potso: Re ka bona kae kgakololo e e tla re thusang mo botshelong?
Temana: 2Ti 3:16, 17
Potso E lo Ka Tlotlang ka Yone fa o Boa: Goreng o ka dumela se Baebele e se buang?
Loeto Lwa go Boela
Potso: Goreng o ka dumela se Baebele e se buang?
Temana: Job 26:7
Potso E lo Ka Tlotlang ka Yone fa o Boa: Baebele e araba dipotso dife?


text:
Aforika Borwa
Aforika Borwa, kgotsa Rephabuliki ya Aforika Borwa ka semmuso, ke naga e e kwa borweng ba Afroika. Lebopo la naga e le dikilomitara di ka nna 2,798, go tloga borwa ba lewatle la Atlantic le la India. Mme bokoneng gona naga e e bapile le naga ya Botswana, Namibia, le Zimbabwe. Go leba botlhaba gona, e bapile le naga ya Mozambique le Swaziland. Lesotho lona le akareditswe ke Aforika borwa matlhakoreng otlhe. Aforika Borwa ke naga ya bo 25 mo lefatsheng go ya ka bogolo ba lefatshe, mme ke naga ya bo 24 go ya ka palo ya batho. Aforika Borwa e na le batho ba ba ka nnang 54 million (2015).
Aforika Borwa ke naga e e nang le merafe e mentsi ya batho, ditso tse di farologaneng, maleme le bodumedi bo bo farologaneng. Se ke sona se dirang gore Aforika Borwa e bitswe Naga ya Molala Tladi (Rainbow Nation). Go na le maleme a le somenngwe a semmuso mo nageng e.
Naga e ke nngwe ya dinaga tse malwa tsa Aforika e e seng e bone go tsaya puso ka kgapeletso ya masole (coup d'etat) go se mo molaong. Go tloga kgale le kgale ntse go na le ditlhopho mo nageng e. Mme ka mabaka a tlhophollo ya batho ba bantsho, ditlhopho tsa ntlha tse batho botlhe ba naga ba ne ba tsaya karolo ke ditlhopho tsa ngwaga wa 1994, e ne e le ditlhopho tsa ntlha morago ga Apartheid. Nationla Party e ne ya simolola apartheid ka ngwaga wa 1948. Mme morago ga dingwaga di le dintsi tsa ntwa le dikgotlhang, African National Congress (ANC) le batho ba bangwe ba ne ba lwantsha apartheid, ba ne ba fenya, mme apartheid ya tloswa mo nageng, ga tsentshwa tshokologo.
Diperesente di ka nnang masome a robedi (80) tsa maAforika Borwa ke ba letso la Sub-Sahara. Bona ba arogantswe ka ditlhopha tsa merafe, jaaka Batswana, Bapedi, Batebele, ba buang maleme a a ne a bitswa Bantu Language. 20 % ya maAforika a setseng e dirwa ke Basweu, baIndia, le maColoured. Go tloga ka 1994, ditlhopha tsotlhe tsa batho ba Aforika Borwa di na le boemedi mo palamenteng le mo dipolotiking ka bophara.
Leina[fetola | Fetola Motswedi]
Naga e e bitswa "Aforika Borwa" ka gonne ke yone naga e le leng kwa tlase tlase borweng ba kontinente ya Aforika. Fa e ne e tlhamiwa, naga e ne e bitswa "Union of South Africa" ka sekgoga. Go tloga ka 1961, leina la naga la sekgoga ke "Repulic of South Africa". Ka seDutch, naga e ne e bitswa "Zuid-Afrika", mme ka 1983 leina lego le ne la tlosa mme gwa dirisa la Afrikaans la "Suid-Afrika". Go tloga ka 1994, Aforika Borwa e na le maina a le 11 a semmuso, lengwe le lengwe ka ngwe ya dipuo di le 11 tsa semmuso tsa Aforika Borwa.
"Mzansi", go tsa lelemeng la seXhosa, ke leina le le tlwaelegileng la Aforika Borwa.
Diporofinsi tsa Aferika Borwa[fetola | Fetola Motswedi]
Ko bokhutlong jwa aparateiti ka ngwaga wa 1994, fa ba "tsere puso" le ha ba le "gaufi le go tsaya puso" batho ba letso la Bantu ba ne tisiwa ko bokhutlong ha go ne go na le diporofinsi tse nne e bong (Cape, Natal, Orange Free State le Transvaal), le diporofinsi tse dingwe tse dintsha. Porovinsi ngwe le ngwe e buswa ke molamente yo o tlhojwang ngwaga tse botlhano dingwe le dingwe tse di tlang, a thlojwa ke bathophi ba party le maloko a party. Moeteledi pele wa party kana tautona o tlhopha mopalamente wa pelo ya gagwe e le moeteledi pele wa goromente, moteledipele o tla bo a apela matona a puso di porofinsi go ya ka di porofinsi le kitso ya bone. Dithata tsa ba okametseng di porofinsi ke laolwa ke mekolo wa molao; engwe ya dikgang tse di akaretsa botsogo, thuto, mantlo a sechaba le dipalamo tsa sechaba.
Metswedi[fetola | Fetola Motswedi]
- ↑ Stats in Brief, 2010 (PDF). Pretoria: Statistics South Africa. 2010. p. 3. ISBN 978-0-621-39563-1.
- ↑ "Mid-year population estimates, 2011" (PDF). Statistics South Africa. 2011.
Dikgoge tsa kwa ntle[fetola | Fetola Motswedi]


text:
Nelson Mandela
Nelson Rolihlahla Mandela e ne e le molwantsha-tlhaolele, mopolotiki, o o neng e le tautona wa Aforika Borwa go tloga kwa ngwaga wa 1994 go ya go wa 1999. E ne le tautona wa ntlha wa motho montsho wa Aforika Borwa. Puso ya gagwe e ne e ikemiseditse go tlosa se se dirilweng ke puso ya Apartheid, le go thusa MaAforika Borwa go phela mmogo ka kgotso, le go fedisa tlhophollo ya batho go ya ka mmala wa bona. O ne a le mopresidente wa mokgatlho wa sepolotiki wa African National Congress (ANC) go tloga 1991 go ya go 1997.
Mandela e ne e le Mothosa wa lolapa la bogosi la ga Thembu. O ne a tsena kwa unibesithing ya Fort Here le unibesithi ya Witwatersand, kwa a neng a ithuta tsa molao. Ga ntse a nna kwa Johannesburg, o ne a nna karolo ya batho ba ne ba ba le kgatlhanong le dipolotiki tsa bokoloniale. O ne a nna karolo ya ANC mme ya nna o mongwe wa batho baba simolotseng Karolo Ya Batsha ya ANC (Youth League). Morago ga gore puso ya Maburu ya National Party e simolole Apartheid, Mandela o ne a nna mokwapele wa motsamao wa kganetse kgatlhanong le Apartheid, mme ya nna moeteledipele wa mokgatlho wa ANC Transvaal. Ga ntse a dira jaaka loyara, o ne a tshwarwa gangwe le gape. Mandela le SACP, ba ne ba simolola setlhopha sa bosole sa Umkhonto We Sizwe (Lerumo la Setshaba). Ka ngwaga wa 1962, o ne a tshwarelwa go leka go menola mmuso mme a iswa kgolegelong bophelo botlhe ka teraele ya Rivonia.
Nelson o ne a nna dingwaga dile 27 kwa kgolegelong, Robben Island kwa tshimologong, mme aiswa Pollsmoor Prison le Victor Vester Prison morago. Gareng ga kgatello ya boditshabatshaba, le go tshaba ntwa ka mo nageng, Mopresidente F.W. de Klerk o ne a ntsha Mandela kwa kgolegelong ka ngwaga wa 1990. Mandela le de Klerk ba ne ba dumelana go fedisa Apartheid, le go dira ditlhopho tsa ntlha mo nageng tsa batho botlhe ba Aforika Borwa, Bantsho le Basweu. ANC le Mandela ba ne ba fenya ditlhopho tsego mme a nna Mopresidente. Puso ya Mandela e ne ya dira molaotheo o mo ntsha wa Aforika Borwa, mme gape ba dira Truth and Reconcilliation Commition go batlisisa ditlolo molao le dikgatako tsa ditokelo tsa botho tse di fetileng.


text:
BOTSHELO JWA BOKERESETE
Ditsala Tsa Gago Tsa mo Internet ke Bomang?
Tsala e tlhalosiwa e le “motho yo o atamalaneng le yo mongwe ka gonne a mo rata e bile a mo tsaya a le botlhokwa.” Ka sekai, Jonathane le Dafide ba ile ba nna ditsala tse di ntshanang seinong morago ga gore Dafide a bolaye Goliathe. (1Sa 18:1) Ka bobedi ba ne ba na le dinonofo tse di neng di dira gore ba tswelele e le ditsala. Ka jalo, gore batho ba nne ditsala tse di atamalaneng, ba tlhoka go itsane sentle. Gore o itse motho sentle, o tlhoka go ipha nako le go tsaya matsapa. Mme gone, mo di-social network batho ba kgona go nna ditsala ka ponyo ya leitlho. Mo Internet, go motlhofo gore motho a fitlhe se a leng sone ka go laola se a tla se buang le se batho ba tla se akanyang ka ene. Ka jalo, o tshwanetse go akanya ka kelotlhoko gore o batla go itsalanya le batho ba ba ntseng jang mo Internet. Fa mongwe yo o sa mo itseng sentle a go kopa gore o nne tsala ya gagwe mo Internet o se ka wa tshaba go gana ka gonne o boifa gore o tla mo utlwisa botlhoko. Ba bangwe ba dirile tshwetso ya gore ba se ka ba dirisa di-social network, ba akantse ka dikotsi tse ba ka kopanang le tsone. Mme gone, fa o tlhopha go dirisa di-social network, ke dilo dife tse o tlhokang go di ela tlhoko?
LEBANG BIDIO YA DIRISA SOCIAL-NETWORK KA BOTLHALE, LO BO LO ARABA DIPOTSO TSE DI LATELANG:
-
O tshwanetse go akanyetsa eng pele o tsenya ditshwantsho le go kwala melaetsa mo Internet?
-
Goreng go le botlhokwa gore o tlhophe ditsala tsa gago tsa mo Internet ka kelotlhoko?
-
Goreng o tshwanetse go lekanyetsa nako e o e dirisang mo di-social network?—Bae 5:15, 16


text:
April 4-10
1 SAMUELE 20-22
Pina 90 le Thapelo
Matseno (1 mots.)
MATLOTLO A A MO LEFOKONG LA MODIMO
“Re ka Nna Ditsala Tse di Molemo Jang?”: (10 mets.)
Go Ribolola Matlotlo mo Dikwalong: (10 mets.)
1Sa 21:12, 13—Re ka ithuta eng mo go se Dafide a ileng a se dira? (w05 3/15 24 ¶5)
Mo mmalong wa Baebele wa beke eno, ke matlotlo afe a o ka ratang go tlotla ka one ka Jehofa, a o ka a dirisang mo tshimong, kgotsa matlotlo a mangwe a o a ithutileng?
-
Mmalo wa Baebele: (4 mets.) 1Sa 22:1-11 (th thuto 5)
TLHAGAFALELA BODIREDI
Loeto Lwa go Boela: (2 mets.) Boela kwa mothong yo o amogetseng taletso ya Segopotso e bile a bontshitse gore o batla go nna gone. (th thuto 6)
Loeto Lwa go Boela: (5 mets.) Morago ga puo ya Segopotso, bua le mongwe yo o neng o mo laleditse mme o bo o araba potso nngwe e a e boditseng ka thulaganyo ya Segopotso. (th thuto 12)
Thuto ya Baebele: (5 mets.) lff thuto 04 ntlha 3 (th thuto 20)
BOTSHELO JWA BOKERESETE
“Ditsala Tsa Gago Tsa mo Internet ke Bomang?”: (10 mets.) Motlotlo. Tshameka bidio ya Dirisa Social-Network ka Botlhale.
Amogela Baeng ba Rona: (5 mets.) Puo eno e neelwe ke molebedi wa tirelo go tswa mo setlhogong sa Bukana ya Botshelo le Bodiredi ya March 2016. Bolelela phuthego ka se se setseng se dirilwe mo tshimong ya lona. Bua ka Mmalo wa Baebele wa Segopotso o o mo tsebe 10 le 11, go tswa foo kgothaletsa bareetsi gore ba ipalele one go ipaakanyetsa Segopotso. (Esr 7:10) Bolelela phuthego ka dithulaganyo tse di dirilweng tsa go nna gone mo Segopotsong kgotsa tsa go lebelela thulaganyo eno.
Thuto ya Baebele ya Phuthego: (30 mets.) w18.06 18-20 ser.10-18 le dipotso tsa poeletso mo setlhogong se se reng, “O ne O ka Araba Jang?”
Dintlha Tse di Konelang (3 mets.)
Pina 95 le Thapelo


text: 55 Tlang lona lotlhe ba lo nyorilweng,+ tlang kwa metsing!+Tlang lona ba lo se nang madi, rekang lo je!Tlang, rekang beine le mashi+ lo sa ntshe madi e bile lo sa duele sepe.+2 Ke ka ntlha yang fa lo nnela go ntshetsa se e seng senkgwe madi,E bile ke ka ntlha yang fa lo dirisa madi a lona* mo selong se se sa kgoriseng?Ntheetseng ka kelotlhoko, mme lo je se se molemo,+Mme lo tla itumelela go ja dijo tse di monate thata.*+3 Sekegang tsebe mme lo tle kwa go nna.+Reetsang, mme lo tla nna lo tshela,E bile ke tla potlakela go dira kgolagano e e nnang ka bosakhutleng le lona+Go dumalana le mafoko a a ikanyegang* a lorato lo lo sa kgaotseng a ke a boleletseng Dafide.+4 Ke mo dirile mosupi+ mo ditšhabeng,Moeteledipele+ le molaodi+ mo ditšhabeng.5 O tla bitsa setšhaba se o sa se itseng,E bile batho ba setšhaba ba ba neng ba sa go itse ba tla sianela kwa go wenaKa ntlha ya ga Jehofa, Modimo wa gago,+ Modimo yo o Boitshepo wa Iseraele,Ka gonne o tla go galaletsa.+6 Batlang Jehofa, a sa ntse a ka bonwa.+Mmitseng a sa ntse a le gaufi.+7 A motho yo o bosula a tlogele tsela ya gagwe+Le motho yo o utlwisang ba bangwe botlhoko a tlogele dikakanyo tsa gagwe;A a boele kwa go Jehofa, yo o tla mo utlwelang botlhoko,+Kwa Modimong wa rona, ka gonne o tla mo itshwarela ka bopelotshweu.*+8 “Gonne dikakanyo tsa me ga se dikakanyo tsa lona,+E bile ditsela tsa me ga se ditsela tsa lona,” go bua Jehofa.9 “Gonne fela jaaka magodimo a le kwa godimo ga lefatshe,Ditsela tsa me le tsone di kwa godimo ga ditsela tsa lonaE bile dikakanyo tsa me di kwa godimo ga dikakanyo tsa lona.+10 Gonne fela jaaka pula le kapoko di na di tswa kwa legodimongMme di sa boele kwa legodimong pele ga di kolobetsa lefatshe, di dira gore le ungwe le bo le tlhogise dimela,Le naya mojadi peo e bile le naya batho dijo,11 Lefoko la me le le tswang mo molomong wa me le lone le tla nna jalo.+Ga le kitla le boela mo go nna le sa dira sepe,+Mme le tla diragatsa sepe fela se ke se itumelelang,*+E bile le tla atlega mo go se ke le romelang gore le se dire.12 Gonne lo tla tsamaya lo itumetse,+E bile lo tla boa ka kagiso.+Dithaba le dithota di tla itumela fa lo tla, di goa ka boitumelo,+Le ditlhare tsotlhe tsa naga di tla opa diatla.+13 Mo boemong jwa ditlhatshana tsa mmitlwa go tla tlhoga setlhare sa mofira,+E bile mo boemong jwa sebabetsane go tla tlhoga setlhare sa moretela.Mme se tla dira gore Jehofa a tume,*+E leng sesupo se se nnelang ruri se se se kitlang se nyelela.”


text:
Dipapiso
O le hlohonolo joalo ka
TlhalosoEdit
Dipapiso ke dikapuo Tiriso ya puo ya botshwantshi le dipapiso e botlhokwa thata mo puong. Dipapiso kana dikapuo tsa botshwantshi tse di dirisiwang mo puong di tshotse bokao jotlhe jwa tiriso ya puo. Dipapiso ke setswana se se simolotse bogologolo go tswa mo bagolong ba rona baba retlogetseng mo lefatsheng le le kakwano, ba rata go tshwantshanya batho le dilo[1].
DipapisoEdit
- O mosweu jaaka maswi/sefokaboleya
- O rata batho jaaka tlala
- O moleele jaaka tsela ya kgalagadi
- O bogale jaaka tau
- O leferefere jaaka phokojwe
- O bonya jaaka lelobu
- O nonne jaaka kolobe
- O bonolo jaaka kwana
- O rata leswe jaaka kolobe
- O lebelo jaaka mmutla
- O motlapa jaaka esele
- O lebala jaaka kgogo
- O itse go opela jaaka thaga
- O itse go tlola jaaka tshepe
- O bopelonomi jaaka mamasiloanoka
- Ga a ikanyege jaaka noga
- O relela jaaka thelelabodiba
- O matlhajana jaaka mmutla
- Se botlhoko jaaka santlhoko
- O bokete jaaka kgetse ya letswai
- O dupelela jaaka ngaka ya sedupe
- O teme pedi jaaka noga
- O ikgatile jaaka seretse
- O mariba jaaka tshwene


text: Mokgwa wa bogologolo wa Sekeresete wa go meditheita ka go bua lefoko le le lengwe (mantra) o ne wa tsosoloswa ke monko wa Seesimane wa Benedictine, e bong Dom John Main (1926-82) o tlhomile Tikwatikwe ya Meditheišene ya Bakeresete kwa London (1975), mme gape, mmogo le Dom Laurence Freeman OSB, ba batlile setšhaba sa meditheišene sa batho ba ba dumelang le batho fela kwa monasetering wa Montreal (1977). Setšhaba sa Lefatshe sa Meditheišene wa Bakeresete se tlhamilwe kwa London (1991) mme se eteletswe pele ke Dom Laurence le Boto ya Kaelo ya maloko a boditšhabatšhaba. Setšhaba se ntse se tlhaeletsa le go go godisa meditheišene jaaka o rutilwe ke John Main ka ga kopano ya botlhe. Maikemisetso a fitlhelelwa ka setlamo sa phasalatso (Medio Media) e bong Tikwatikwe ya Boditšhabatšhaba kwa London, Lekwalokgang la Boditšhabatšhaba la kotara le Seminara ya Ngwaga ya John Main.


text:
The Tower of Babel (Genesis 11: 1-9)
Setswana (Tswana)
- Jaanong lefatshe lotlhe la tswelela le na le puo e le nngwe fela le mafoko a le mangwe fela.
- Mme ga diragala gore fa ba tsere loeto ba ela ntlheng ya botlhaba kgabagare ba bona lebala la mokgatšha mo lefatsheng la Shinare, mme ba nna mo go lone.
- Mme ba simolola go raana ba re: "Tlang! A re direng ditena mme re di beseng ka go di fisa." Ka jalo setena e ne e le leje la bone, mme bitumena e ne e le seretse sa bone.
- Jaanong ba re: "Tlang! A re ikageleng motse le tora e bogodimo jwa yone bo fitlhang kwa magodimong, mme a re itireleng leina le le tumileng, e se re kgotsa ra gasama mo godimo ga lefatshe lotlhe."
- Mme Jehofa a fologa go ya go bona motse le tora e bomorwa batho ba neng ba e agile.
- Morago ga moo Jehofa a re: "Bona! Ke setšhaba se le sengwe fela e bile botlhe ba na le puo e le nngwe fela, mme seno ke se ba simololang go se dira. Aitsane, jaanong ga go na sepe se ba ka tswang ba gopotse go se dira se ba ka se kang ba se fitlhelela.
- Tlang jaanong! A re fologeng mme re tlhaktlhakanyeng puo ya bone gore yo mongwe a se ka a reetsa puo ya yo mongwe."
- Ka jalo go tswa koo Jehofa a ba gasamisetsa mo godimo ga lefatshe lotlhe, mme kgabagare ba tlogela go aga motse.
- Ke gone ka moo leina la one le neng la bidiwa Babele, ka gonne Jehofa o ne a tlhakatlhakantse puo ya lefatshe lotlhe gone, e bile go tswa koo Jehofa o ne a ba gasamiseditse mo godimo ga lefatshe lotlhe.
From: Thanolo ya Lefatshe le Lesha ya Dikwalo Tse di Boitshepo
Information about Tswana |
Phrases |
Numbers
Tower of Babel in Bantu languages
Bemba,
Beti,
Bulu,
Chichewa,
Dawida,
Haya,
Kamba,
Kiga,
Kikuyu,
Kinyarwanda,
Kirundi,
Kongo,
Koti,
Kwanyama,
Lamba,
Lingala,
Lozi,
Luba-Katanga,
Luganda,
Luragooli,
Mbunda,
Mpongwe,
Ndebele,
Ndonga,
Nkore,
Northern Sotho,
Nyakyusa,
Sango,
Sena,
Shona,
Soga,
Southern Sotho,
Sukuma,
Swahili,
Swati,
Tetela,
Tonga,
Tsonga,
Tswana,
Tumbuka,
Venda,
Xhosa,
Yao,
Zulu
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
Mothusamotlatsamokanseliri: Ditiro tse di Kgonang go Abelwa ba Bangwe le Go Tsamaisa Ditiro tsa Kgwebo
Mothusamotlatsamokanseliri: Ditiro tse di Kgonang go Abelwa ba Bangwe le Go Tsamaisa Ditiro tsa Kgwebo
Mothusamotlatsamokanseliri: Ditiro tse di Kgonang go Abelwa ba Bangwe le Go Tsamaisa Ditiro tsa Kgwebo
Mothusamotlatsamokanseliri: Go Ruta le Go Ithuta
Mothusamotlatsamokanseliri: Patlisiso le Poposešwa
Mokaedi Khuduthamaga: Ditšhelete le Dikago
Mokaedi Khuduthamaga: Batho le Setso
Mokaedi Khuduthamaga: Mereto ya Korporatifi le Papatso
Mokaedi Khuduthamaga: Botshelo jwa Baithuti


text:
Di tshololelwa mo lefatsheng (2), mo lewatleng (3), mo dinokeng le mo metsweding ya metsi (4-7), mo letsatsing (8, 9), mo setulong sa bogosi sa sebatana (10, 11), mo Euferatese (12-16) le mo moyeng (17-21)
16 Mme ke ne ka utlwa lentswe le le kwa godimo le tswa mo lefelong le le boitshepo+ le raya baengele ba ba supa le re: “Tsamayang lo ye go tshololela dikotlele tse supa tsa bogale jwa Modimo kwa lefatsheng.”+2 Moengele wa ntlha o ne a tsamaya mme a tshololela sekotlele sa gagwe mo lefatsheng.+ Mme batho ba ba neng ba na le letshwao la sebatana le ba ba neng ba obamela setshwantsho sa sone,+ ba ne ba tswa mathopa*+ a a botlhoko a a kotsi.+3 Moengele wa bobedi o ne a tshololela sekotlele sa gagwe mo lewatleng.+ Mme le ne la fetoga madi+ a a tshwanang le a motho yo o suleng, mme setshedi* sengwe le sengwe se se mo lewatleng se ne sa swa.+4 Moengele wa boraro o ne a tshololela sekotlele sa gagwe mo dinokeng le mo metsweding ya metsi.+ Mme di ne tsa fetoga madi.+5 Ke ne ka utlwa moengele yo o laolang metsi a re: “O Modimo yo o ikanyegang,+ Ene yo o gone le yo o neng a le gone.+ O siame, ka ntlha ya gore o ntshitse dikatlholo tseno,+6 ka gonne ba ne ba tsholola madi a ba ba boitshepo le a baporofeti,+ mme jaanong o ba neile madi gore ba a nwe;+ seo se a ba tshwanela.”+7 Gape ke ne ka utlwa lentswe le tswa mo sebesong le re: “Eleruri dikatlholo tsa gago* di boammaaruri e bile di siame,+ wena Jehofa* Modimo, Mothatayotlhe.”+8 Moengele wa bonê o ne a tshololela sekotlele sa gagwe mo letsatsing,+ mme letsatsi le ne la newa maatla a gore le fise batho ka molelo.9 Mme batho ba ne ba fisiwa ke mogote o mogolo, le fa go ntse jalo, ba ne ba tlhapatsa leina la Modimo, ene yo o laolang dipetso tseno, mme ga ba a ka ba ikwatlhaya e bile ga ba a ka ba mo galaletsa.10 Moengele wa botlhano o ne a tshololela sekotlele sa gagwe mo setulong sa bogosi sa sebatana. Mme bogosi jwa sone bo ne jwa fifala,+ mme ba ne ba simolola go itoma maleme ka ntlha ya botlhoko jo ba neng ba bo utlwa,11 e bile ba ne ba tlhapatsa Modimo yo o kwa legodimong ka ntlha ya ditlhabi tse ba neng ba di utlwa le ka ntlha ya mathopa a bone, mme ga ba a ka ba ikwatlhaela ditiro tsa bone.12 Moengele wa borataro o ne a tshololela sekotlele sa gagwe mo nokeng e kgolo ya Euferatese,+ mme metsi a yone a ne a kgala+ e le go baakanyetsa dikgosi+ tse di tswang kwa botlhabatsatsi tsela.13 Mme ke ne ka bona dipolelwana tse di seng phepa tse di tlhotlheleditsweng* di le tharo, tse di neng di lebega jaaka digwagwa. Di ne di tswa mo molomong wa noga e kgolo*+ le mo molomong wa sebatana le mo molomong wa moporofeti wa maaka.14 Tota e bile, ke dipolelwana tse di tlhotlheleditsweng ke madimona e bile di dira ditshupo,+ mme di tswela kwa dikgosing tse di mo lefatsheng lotlhe, di ya go di phuthela kwa ntweng+ ya letsatsi le legolo la Modimo Mothatayotlhe.+15 “Bona, ke tla jaaka legodu.+ Go itumela yo o nnang a tsogile+ e bile a nna a apere diaparo tsa gagwe tsa ka fa ntle, gore a se ka a tsamaya a sa apara mme batho ba bona matlhabisaditlhong a gagwe.”+16 Mme di ne tsa di phuthela mmogo kwa lefelong le le bidiwang Aramagedona* ka Sehebera.+17 Moengele wa bosupa o ne a tshololela sekotlele sa gagwe mo moyeng. Foo lentswe le le kwa godimo le ne la tswa mo lefelong le le boitshepo+ le tswa mo setulong sa bogosi, le re: “Go diragetse!”18 Mme go ne ga nna le dikgadima le mantswe le ditumo tsa maru, e bile go ne ga nna le thoromo e kgolo ya lefatshe e e sa tshwaneng le epe e e kileng ya direga fa e sa le batho ba nna gone mo lefatsheng,+ thoromo eo ya lefatshe e ne e le kgolo thata e bile e boitshega.19 Motse o mogolo+ o ne wa kgaogana dikarolo di le tharo, le metse ya ditšhaba e ne ya wa; Modimo o ne a gakologelwa Babelona yo Mogolo,+ mme o ne a dira gore a nwe senwelo sa beine se se emelang bogale jwa gagwe jo bogolo.+20 Gape, setlhaketlhake sengwe le sengwe se ne sa tshaba, le dithaba di ne tsa se ka tsa bonwa.+21 Go tswa foo, sefako se segolo se leje lengwe le lengwe la sone le ka nnang bokete jwa talenta,* se ne sa fologela mo bathong se tswa kwa legodimong,+ mme batho ba ne ba tlhapatsa Modimo ka ntlha ya petso ya sefako seo,+ ka gonne petso eo e ne e le kgolo thata ka tsela e e sa tlwaelegang.


text:
Tupac Shakur
Tupac Amaru Shakur (/ˈtuːpɑːk ʃəˈkʊər/ TOO-pahk shə-KOOR; o leina la gagwe la matsalo e leng Lesane Parish Crooks, o tshotswe ka Seetebosigo 16, 1971 a tlhokafala ka Lwetsi 13, 1996), o itsege ka leina la 2Pac le Makaveli, e ne e le moopedi wa rap wa Moamerika. O tsewa e le moopedi yo rotloetsang wa nako tshotle. Shakur ke mongwe wa baopedi ba ba rekisitseng dipina tse dintsi ka go rekisa dipina di feta 75 million lefatshe ka bophara.
Botshelo jwa gagwe[fetola | Fetola Motswedi]
Shakur o tshotswe ka Seetebosigo 26, 1971 ko toropong ya New York. Le fa a tshotswe a bidiwa Lesane Parish Crooks o ne a fetolela leina la gagwe ko go Tupac Amaru Shakur. O ne a ipetsa leina le morago ga Tùpac Amaru II, yo o neng a bolaiwa ka 1781 ka a ne a sa sala molao wa Spain morago. Shakur o nale mogolowe Mopreme Konami Shakur le kgaitsadie Sekyiwa Shakur.
Tiro ya gagwe ya Boopedi[fetola | Fetola Motswedi]
Shakur o simolotse go opela ka leina la MC New York ka ngwaga wa 1989. Ka ngwaga o one a tsenelela dithuto tsa poko tsa Leila Steinberg, mme kabonako a nna motsamaisi. Ka ngwaga wa 1991 Shakur o ne a simolola go opela ka fa tase ga leina la 2Pac ka Tlhakole 1991 o ne a ntsha pina ya “Same Song", pina eo e ne ya fitlhelela ko setshwantshong sa motshikenyego sa “Notshing but Trouble", baanelwa bagolo e le Dan Aykrovd, John Candy, Chevy Chase, le Dami More.
Leso[fetola | Fetola Motswedi]
Bosigo jwa Lwetsi 7, 1996 Shakur o ne a le ko Las Vegas, Nevada, a ile go ipelela malatsi a matsalo a modiri ka ene, gape a ile go lebelela ntlwa ya Bruce Seldon le Mike Tyson. Ka bo 11:15 koloi e sweu ya ema go bapa le ya bo Tupac, mme mongwe a fula Tupac Shakur.


text:
KGAOLO YA BORARO
Boikaelelo Jwa Modimo ke Eng ka Lefatshe?
Boikaelelo jwa Modimo ke eng ka batho?
Modimo o ile a latofadiwa ka eng?
Mo isagweng, botshelo bo tla bo bo ntse jang mo lefatsheng?
1. Boikaelelo jwa Modimo ke eng ka lefatshe?
BOIKAELELO jwa Modimo ka lefatshe bo itumedisa tota. Jehofa o batla gore lefatshe le tlale ka batho ba ba itumetseng le ba ba itekanetseng sentle. Baebele ya re “Modimo a jala tshingwana mo Edene” mme a “dira gore go mele . . . setlhare sengwe le sengwe se se eletsegang mo ponong ya motho e bile se le molemo go ka nna dijo.” Fa Modimo a sena go bopa monna wa ntlha e bong Adame le mosadi wa gagwe Efa, o ne a ba baya mo legaeng leo le lentle mme a ba raya a re: “Atang lo ntsifale lo tlatse lefatshe lo bo lo le fenye.” (Genesise 1:28; 2:8, 9, 15) Ka jalo boikaelelo jwa Modimo e ne e le gore batho ba nne le bana, ba atolose melelwane ya tshimo ya legae leo mo lefatsheng ka bophara, le go tlhokomela diphologolo.
2. (a) Re itse jang gore boikaelelo jwa Modimo ka lefatshe bo tla diragadiwa? (b) Baebele ya reng ka go tshelela ruri ga batho?
2 A o akanya gore boikaelelo jwa ga Jehofa Modimo jwa gore batho ba nne mo lefatsheng la paradaise bo tla tsamaya bo diragadiwa? Modimo o bolela jaana: “Ke bo buile mme ke tla bo diragatsa.” (Isaia 46:9-11; 55:11) Ee, ruri Modimo o tla diragatsa se a se ikaeletseng! A re o ne a se ka a ‘bopela lefatshe lefela, mme o le bopetse go nniwa.’ (Isaia 45:18) Modimo o ne a batla gore go tshele batho ba ba ntseng jang mo lefatsheng? Mme o ne a batla gore ba tshele mo go lone lobaka lo lo kana kang? Baebele e araba jaana: “Basiami ba tla rua lefatshe, mme ba tla aga mo go lone ka bosakhutleng.”—Pesalema 37:29; Tshenolo 21:3, 4.
3. Ke maemo afe a a hutsafatsang a a leng teng mo lefatsheng, mme seno se tsosa dipotso dife?
3 O a kgona go bona gore seno ga se ise se direge. Gone jaanong batho ba sa ntse ba lwala e bile ba a swa; gape ba a lwa e bile ba a bolaana. Go raya gore go na le sengwe se se phoso. Gone ke boammaaruri gore Modimo o ne a sa ikaelela gore lefatshe le nne ka tsela e re le bonang le ntse ka yone gompieno. Matsapa di a tsere kae? Ke ka ntlha yang fa boikaelelo jwa Modimo bo ise bo diragadiwe? Ga go na buka epe ya hisitori e e kwadilweng ke batho e e ka re bolelelang karabo ka gonne bothata bo simolotse kwa legodimong.
KWA MMABA A TSWANG TENG
4, 5. (a) Ke mang yo tota a neng a bua le Efa a dirisa noga? (b) Go ka tla jang gore motho yo o ikanyegang yo o kileng a bo a na le seriti a fetoge legodu?
4 Buka ya ntlha ya Baebele e re bolelela ka moganetsi wa Modimo yo o neng a tla mo tshimong ya Edene. O tlhalosiwa e le “noga,” mme e ne e se noga fela e re e tlwaetseng. Buka ya bofelo ya Baebele e mo tlhalosa e le noga “e e bidiwang Diabolo le Satane, yo o tsietsang lefatshe lotlhe le le nang le banni.” Gape o bidiwa “noga ya kwa tshimologong.” (Genesise 3:1; Tshenolo 12:9) Moengele yo o maatla yono, kgotsa setshedi se se sa bonaleng seno sa semoya, se ne sa dirisa noga gore e bue le Efa, fela jaaka motho yo o setswerere a ka dira gore go bonale e kete lentswe la gagwe le tswa mo mpoping. Ga go pelaelo gore motho yono wa semoya o ne a le teng fa Modimo a ne a bopa lefatshe gore batho ba tle go nna mo go lone.—Jobe 38:4, 7.
5 Le fa go ntse jalo, e re ka dilo tsotlhe tse Jehofa a di bopileng di itekanetse, ke mang yo o dirileng “Diabolo” yono, ene “Satane” yono? Karabo e e motlhofo fela ke go re, mongwe wa bana ba ba maatla ba semoya ba Modimo o ne a iphetola go nna Satane. Seno se diregile jang? Motho yo o kileng a bo a na le seriti e bile a ikanyega a ka fetoga go nna legodu. Seo se direga jang? Motho yono a ka nna a itetla go nna le keletso e e sa siamang. Fa a nna a akanya ka yone, keletso eo e ka nna ya gola. Mme fa tshono e tlhaga, a ka nna a diragatsa keletso eo e e sa siamang ya se a ntseng a akanya ka sone.—Jakobe 1:13-15.
6. Go tlile jang gore morwa yo o maatla wa semoya wa Modimo a fetoge Satane Diabolo?
6 Seno ke sone se se neng sa diragalela Satane Diabolo. Go bonala a ile a utlwa fa Modimo a ne a bolelela Adame le Efa gore ba nne le bana mme ba tlatse lefatshe ka bone. (Genesise 1:27, 28) Go bonala Satane a ile a ipolelela go re, ‘Batho bano botlhe ba ka obamela nna go na le gore ba obamele Modimo!’ Ka jalo, keletso eno e e sa siamang e ile ya gola mo pelong ya gagwe. Kgabagare, o ile a tsaya kgato ya go tsietsa Efa ka go mmolelela maaka ka Modimo. (Genesise 3:1-5) Ka jalo, o ne a fetoga “Diabolo,” mo go rayang “Yo o Senyang ba Bangwe Leina.” Mme mo godimo ga moo, o ne a fetoga “Satane,” mo go rayang “Moganetsi.”
7. (a) Ke ka ntlha yang fa Adame le Efa ba ile ba swa? (b) Ke ka ntlha yang fa bana botlhe ba ga Adame ba tsofala e bile ba swa?
7 Ka go dirisa maaka le tsietso, Satane Diabolo o ile a dira gore Adame le Efa ba se ka ba utlwa Modimo. (Genesise 2:17; 3:6) Seno se ne sa felela ka gore kgabagare ba swe, fela jaaka Modimo a ne a rile ba tla swa fa ba sa mo utlwe. (Genesise 3:17-19) E re ka Adame a ile a latlhegelwa ke boitekanelo jwa gagwe fa a ne a leofa, bana botlhe ba gagwe ba ile ba rua boleo mo go ene. (Baroma 5:12) Boemo jwa bone bo ka tshwantshiwa le jwa pane e e dirisediwang go baka senkgwe. Fa pane e bobetsegile golo gongwe, go direga eng ka senkgwe sengwe le sengwe se se dirilweng ka pane eno? Le sone se tla tswa se bobetsegile. Ka tsela e e tshwanang, motho mongwe le mongwe o ruile bosaitekanelang mo go Adame, kgotsa re ka re o “bobetsegile.” Ke gone ka moo batho botlhe ba tsofalang ba bo ba swa.—Baroma 3:23.
8, 9. (a) Go bonala Satane a ile a latofatsa Modimo ka eng? (b) Ke ka ntlha yang fa Modimo a se kile a fedisa batsuolodi bao ka yone nako eo?
8 Fa Satane a ne a dira gore Adame le Efa ba leofele Modimo, tota o ne a dira gore ba mo tsuologele. O ne a sa rate tsela e Jehofa a busang ka yone. Tota re ka re, Satane o ne a re: ‘Modimo ke mmusi yo o bosula. O bua maaka e bile ga a batle go naya babusiwa ba gagwe sepe se se molemo. Batho ga ba tlhoke go busiwa ke Modimo. Ba ka kgona go itirela tshwetso ya gore ke eng se se siameng le se se sa siamang. E bile ba ka tshela botoka fa ba busiwa ke nna.’ Modimo o ne a tla lebana jang le tatofatso eo e e mo tlontlololang? Bangwe ba akanya gore Modimo a ka bo a ile a bolaya batsuolodi bao ka yone nako eo. A mme go dira jalo go ka bo go ile ga re thusa go bona gore a tatofatso eno ya ga Satane e boammaaruri kgotsa jang? A go ka bo go ile ga supa gore Modimo o busa ka tsela e e siameng?
9 Tsela e e siameng e Jehofa a dirisang tshiamiso ya gagwe e e itekanetseng ka yone e ne e ka se ka ya mo letla gore a bolaye batsuolodi bao ka yone nako eo. O ne a swetsa ka gore go fete nako gore tatofatso ya ga Satane e itshupe ka tsela e e kgotsofatsang gore e boammaaruri go le kana kang le go supa gore Diabolo ke moaki. Ka jalo, Modimo o ile a dira tshwetso ya gore a letle batho gore ba nne le nako ya go ipusa ba tlhotlhelediwa ke Satane. Kgaolo ya 11 ya buka eno, e tla re bolelela gore ke ka ntlha yang fa Jehofa a ile a dira jalo le gore ke ka ntlha yang fa a ile a letla gore go fete nako e ntsi jaana pele a ka rarabolola dikgang tseno. Mme gone jaanong, re tshwanetse go akanya ka ntlha eno: A go ne go siame gore Adame le Efa ba dumele Satane, yo a neng a ise a ke a ba direle sepe se se molemo? A go ne go siame gore ba dumele gore Jehofa, yo o neng a ba neile sengwe le sengwe se ba neng ba na le sone, ke moaki yo o setlhogo? Wena o ka bo o ile wa dira eng?
10. O ka tshegetsa jang letlhakore la ga Jehofa gore o arabe kgwetlho ya ga Satane?
10 Go molemo gore re akanye ka dipotso tseno ka gonne mongwe le mongwe wa rona o lebane le dikgwetlho tse di ntseng jalo gompieno. Ee, o na le tshono ya go tshegetsa letlhakore la ga Jehofa gore go bonale gore tatofatso ya ga Satane e boammaaruri go le kana kang. O ka kgona go tsaya Jehofa e le Mmusi wa gago le go bontsha gore Satane ke moaki. (Pesalema 73:28; Diane 27:11) Go utlwisa botlhoko go bona gore ke batho ba le mmalwa fela mo dibilioneng tsa batho mo lefatsheng lotlhe ba ba dirang tshwetso e e ntseng jalo. Seno se tsosa potso e e botlhokwa e e reng, A tota Baebele e ruta gore Satane ke ene a busang lefatshe leno?
KE MANG YO O BUSANG LEFATSHE LENO?
11, 12. (a) Go raelwa ga ga Jesu go bontsha jang gore Satane ke mmusi wa lefatshe leno? (b) Ke eng gape se se bontshang gore Satane ke mmusi wa lefatshe leno?
11 Le ka motlha Jesu ga a ise a ko a belaele gore Satane ke ene mmusi wa lefatshe leno. Nako nngwe Satane o ne a dirisa tsela nngwe e e gakgamatsang go bontsha Jesu “magosi otlhe a lefatshe le kgalalelo ya one.” Morago ga moo Satane o ne a solofetsa Jesu a re: “Dilo tseno tsotlhe ke tla di go naya fa o ka wela fa fatshe mme wa nkobamela.” (Mathaio 4:8, 9; Luke 4:5, 6) A ko o akanye ka seno. A Satane o ka bo a raetse Jesu ka magosi ano fa magosi ano e ne e se a gagwe? Jesu o ne a se ka a ganela gore dipuso tseno tsotlhe tsa lefatshe e ne e le tsa ga Satane. Eleruri, Jesu a ka bo a ile a dira jalo fa Satane e ka bo e se ene mmusi wa magosi ano.
12 Gone ke boammaaruri gore Jehofa ke Modimo Mothatayotlhe, Mmopi wa lobopo le lentle ka tsela e e gakgamatsang. (Tshenolo 4:11) Le fa go ntse jalo, ga go na gope mo Baebeleng mo go tweng Jehofa Modimo kgotsa Jesu Keresete ke mmusi wa lefatshe leno. Tota e bile, Jesu o ne a bitsa Satane a re ke “mmusi wa lefatshe leno.” (Johane 12:31; 14:30; 16:11) Gape, Baebele e bitsa Satane Diabolo e re ke “modimo wa tsamaiso eno ya dilo.” (2 Bakorintha 4:3, 4) Moaposetoloi wa Mokeresete e bong Johane o ne a kwala jaana ka moganetsi yono, kgotsa ene Satane yono: “Lefatshe lotlhe le namaletse mo maatleng a yo o boikepo.”—1 Johane 5:19.
KAFA LEFATSHE LA GA SATANE LE TLILENG GO FEDISIWA KA GONE
13. Ke ka ntlha yang fa re tlhoka lefatshe le lesha?
13 Lefatshe le nna kotsi le go feta fa dingwaga di ntse di kgabaganya. Le tletse ka masole a a ratang ntwa, boradipolotiki ba ba sa ikanyegeng, baeteledipele ba bodumedi ba baitimokanyi le dikebekwa tse di setlhogo. Lefatshe lotlhe le senyegile mo le ka se kang la baakanngwa. Baebele e senola gore nako e atametse e Modimo a tlileng go senya lefatshe le le boikepo ka yone ka ntwa ya gagwe ya Aramagedona. Lefatshe le le boikepo leno le tla tseelwa sebaka ke lefatshe le lesha la tshiamo.—Tshenolo 16:14-16.
14. Modimo o tlhophile mang go nna Mmusi wa Bogosi jwa Gagwe, mme seno se ne sa bolelelwa pele jang?
14 Jehofa Modimo o ne a tlhopha Jesu Keresete gore a nne Mmusi wa Bogosi jwa Gagwe jwa selegodimo. Bogologolo tala, Baebele e ne ya bolelela pele jaana: “Re tsaletswe ngwana, re neilwe ngwana wa mosimane; mme go busa e le kgosana go tla nna mo legetleng la gagwe. Mme o tla tewa leina go twe . . . Kgosana ya Kagiso. Letlotlo la go busa e le kgosana le kagiso ga di kitla di fela.” (Isaia 9:6, 7) Jesu o ne a ruta balatedi ba gagwe go rapelela puso eno ba re: “A bogosi jwa gago bo tle. A thato ya gago e diragale le mo lefatsheng, jaaka kwa legodimong.” (Mathaio 6:10) Jaaka fa re tla bona moragonyana mo bukeng eno, Bogosi jwa Modimo bo tla tloga bo nyeletsa magosi otlhe a lefatshe leno, mme bo tla a tseela sebaka otlhe fela. (Daniele 2:44) Mme morago ga moo, Bogosi jwa Modimo bo tla tlisa lefatshe la paradaise.
LEFATSHE LE LESHA LE ATAMETSE!
15. “Lefatshe le lesha” ke eng?
15 Baebele e re tlhomamisetsa jaana: “Go na le magodimo a masha le lefatshe le lesha tse re di letetseng go ya ka tsholofetso ya [Modimo], mme ruri go tla nna tshiamo mo go tsone.” (2 Petere 3:13; Isaia 65:17) Ka dinako tse dingwe, fa Baebele e bua ka “lefatshe,” e a bo e raya batho ba ba nnang mo lefatsheng. (Genesise 11:1) Ka jalo “lefatshe le lesha” ke setšhaba sa batho ba ba amogelwang ke Modimo.
16. Batho ba Modimo a ba amogelang ba tla bona mpho efe e e molemolemo e e tswang kwa go ene, mme re tshwanetse go dira eng gore re e amogele?
16 Jesu o ne a solofetsa gore mo lefatsheng le lesha le le tlang, batho ba Modimo a ba amogelang ba tla amogela mpho ya “botshelo jo bo sa khutleng.” (Mareko 10:30) Tsweetswee bula Baebele ya gago mo go Johane 3:16 le mo go Johane 17:3, mme o bale gore Jesu o rile re dire eng gore re bone botshelo jo bo sa khutleng. Jaanong, sekaseka Baebele go bona masego a a tla bonwang ke ba ba tshwanelegelang go bona mpho e e molemolemo eo e e tswang kwa Modimong mo lefatsheng le le tlang la Paradaise.
17, 18. Re ka tlhomamisega jang gore lefatshe lotlhe le tla nna le kagiso le polokesego?
17 Boikepo, ntwa, bokebekwa le bothubaki di tla bo di sa tlhole di le gone. “Moikepi o tla bo a sa tlhole a le teng . . . mme ba ba pelonolo ba tla rua lefatshe.” (Pesalema 37:10, 11) Kagiso e tla nna teng ka gonne ‘Modimo o tla dira gore dintwa di kgaotse go ya kwa ntlheng ya lefatshe.’ (Pesalema 46:9; Isaia 2:4) Morago ga moo “mosiami o tla tlhoga, le letlotlo la kagiso go fitlha ngwedi e sa tlhole e le teng”—seo se raya gore kagiso e tla nna teng ka bosakhutleng!—Pesalema 72:7.
18 Baobamedi ba ga Jehofa ba tla tshela ka polokesego. Mo metlheng ya Baebele, Baiseraele ba ne ba tshela ka polokesego fa fela ba ne ba ikobela Modimo. (Lefitiko 25:18, 19) A bo go tla bo go itumedisa jang ne fa le rona re tla bo re ipelela polokesego e e ntseng jalo mo Paradaiseng!—Isaia 32:18; Mika 4:4.
19. Re itse jang gore go tla nna le letlepu la dijo mo lefatsheng le lesha la Modimo?
19 Ga go kitla go nna le ditlhaelo tsa dijo. Mopesalema o ne a opela a re: “Go tla nna le dijo tsa ditlhaka di le dintsi mo lefatsheng; go tla penologa mo godimo ga dithaba.” (Pesalema 72:16) Jehofa Modimo o tla segofatsa batho ba gagwe ba ba siameng, mme “lefatshe ka bolone ruri le tla ntsha kungo ya lone.”—Pesalema 67:6.
20. Ke ka ntlha yang fa re ka tlhomamisega gore lefatshe lotlhe le tla fetoga paradaise?
20 Lefatshe lotlhe le tla nna paradaise. Lefatshe le le kileng la bo le sentswe ke baleofi le tla tseelwa sebaka ke magae a mantle a masha le ditshingwana tse dintle. (Isaia 65:21-24; Tshenolo 11:18) Fa nako e ntse e kgabaganya, dikarolo tsa lefatshe tse go setseng go jadilwe ditshingwana dingwe mo go tsone di tla atologa go fitlha lefatshe lotlhe e nna tshimo e ntle e e ungwang e e tshwanang le Edene. Mme Modimo ga a kitla a palelwa ke go ‘bula seatla sa gagwe gore a kgotsofatse keletso ya setshedi sengwe le sengwe.’—Pesalema 145:16.
21. Ke eng se se bontshang gore go tla nna le kagiso fa gare ga batho le diphologolo?
21 Go tla nna le kagiso fa gare ga batho le diphologolo. Diphologolo tsa naga le diruiwa di tla fula mmogo. Tota le ngwana yo monnye ga a kitla a boifa diphologolo tse gone jaanong di sa ntseng di le kotsi.—Isaia 11:6-9; 65:25.
22. Go tla direga eng ka bolwetse?
22 Bolwetse bo tla fela. E re ka Jesu e tla bo e le Mmusi mo Bogosing jwa Modimo jwa selegodimo, o tla fodisa batho ba le bantsi thata go feta kafa a neng a dira ka gone fa a ne a sa ntse a le mo lefatsheng. (Mathaio 9:35; Mareko 1:40-42; Johane 5:5-9) Ka nako eo, “ga go na monni ope yo o tla reng: ‘Ke a bobola.’”—Isaia 33:24; 35:5, 6.
23. Ke ka ntlha yang fa tsogo ya baswi e tlile go re itumedisa?
23 Batho ba re ba ratang ba ba re tlogetseng ka loso ba tla tsosiwa mo baswing mme ga ba kitla ba tlhola ba swa gape. Botlhe ba ba suleng ba ba leng mo mogopolong wa Modimo ba tla tsosiwa mo baswing. Tota e bile, “go tlile go nna le tsogo ya ba ba siameng mmogo le ba ba sa siamang.”—Ditiro 24:15; Johane 5:28, 29.
24. O ikutlwa jang ka go tshela mo lefatsheng la Paradaise?
24 A bo botlhe ba ba dirang tshwetso ya go ithuta ka Mmopi yo Mogolo wa rona e bong Jehofa Modimo e bile ba batla go mo direla ba letetswe ke isagwe e e molemolemo jang ne! Jesu o ne a bua ka Paradaise e e tlang mo lefatsheng fa a ne a solofetsa modirabosula yo o neng a swela fa thoko ga gagwe a re: “O tla nna le nna mo Paradaiseng.” (Luke 23:43) Go botlhokwa gore re ithute go le gontsi ka Jesu Keresete, ene yo masego ano otlhe a tlileng go diragadiwa ka ene.


text: 38 Mo metlheng eo, Hesekia o ne a lwala mo a neng a le gaufi le go swa.+ Moporofeti Isaia+ morwa Amosi o ne a tla mme a mo raya a re, “Seno ke se Jehofa a se buang: ‘Naya ba lelapa la gago* ditaelo, ka gonne o tlile go swa; ga o kitla o fola.’”+2 Foo Hesekia o ne a lebisa sefatlhego sa gagwe kwa loboteng mme a rapela Jehofa a re:3 “Ke a go kopa tlhe Jehofa, tsweetswee gakologelwa+ gore ke ne ka tsamaya mo ditseleng tsa gago ka boikanyegi le ka pelo e e feletseng,+ e bile ke ne ka dira se se molemo mo matlhong a gago.” Mme Hesekia o ne a lela fela thata.4 Foo Jehofa o ne a raya Isaia a re:5 “Boela morago mme o reye Hesekia+ o re, ‘Seno ke se Jehofa, Modimo wa ga Dafide rragomogolo a se buang: “Ke utlwile thapelo ya gago.+ Ke bone dikeledi tsa gago.+ Jaanong ke tla oketsa botshelo* jwa gago ka dingwaga di le 15,+6 mme ke tla golola wena le motse ono mo seatleng sa kgosi ya Asiria, mme ke tla femela motse ono.+7 Seno ke sesupo se se tswang kwa go Jehofa se se tla go bontshang gore Jehofa o tla diragatsa se a se buileng:+8 Bona, ke tla dira gore moriti o o ileng kwa pele mo ditepising* tsa ga Ahase o boele kwa morago ditepisi di le lesome.”’”+ Ka jalo, moriti o o neng o setse o fologetse kwa tlase, o ne wa boela morago ditepisi di le lesome.9 Lekwalo* le Kgosi Hesekia wa Juda a neng a le kwala fa a sena go fola.10 Ke ne ka re: “Ke tla tsena ka dikgoro tsa Lebitla,*Ke ise ke tsofale.Ke tla amogiwa dingwaga tsa me tse di setseng.”11 Ke ne ka re: “Ga nkitla ke bona Jah,* ga nkitla ke bona Jah mo lefatsheng la batshedi.+Ga nkitla ke tlhola ke bona bathoFa ke na le banni ba lefelo le kwa go lone sengwe le sengwe se khutlang.12 Lefelo le ke nnang mo go lone le kumotswe e bile le tlositswe mo go nna+Jaaka tente ya modisa.Ke menne botshelo jwa me jaaka mologi a mena letsela;Modimo o nkgaola jaaka mologi a kgaola letsela a le ntsha mo selogelong.Go tloga motshegare go fitlha bosigo, o nna a leka go mphedisa.+13 Ke leka go nna ke ritibetse go fitlha mo mosong.O nna a robaganya marapo a me otlhe, fela jaaka tau;Go tloga motshegare go fitlha bosigo, o nna a leka go mphedisa.+14 Ke nna ke tswirinya jaaka peolwane kgotsa moritinkole;+Ke nna ke kuruetsa jaaka leeba.+Matlho a me a leba kwa godimo a lapile:+‘Ao tlhe Jehofa, ke mo matshwenyegong a magolo;Nkeme nôkeng.’*+15 Ke tla reng?O buile le nna a bo a nthusa.Ke tla tsamaya ka boikokobetso* botshelo jotlhe jwa meKa ntlha ya matshwenyego a a botlhoko a ke leng mo go one.16 ‘Wena Jehofa, mongwe le mongwe o tshela ka dilo tseno,*E bile maatla a me a botshelo a mo go tsone.O tla mphodisa o bo o mpoloka ke tshela.+17 Mo boemong jwa kagiso, ke ne ka nna mo khutsafalong e kgolo;Mme e re ka o nthata,O ne wa nketsha* mo khuting ya tshenyego.+O latlhetse maleo a me otlhe kwa morago ga gago.*+18 Gonne Lebitla* ga le ka ke la go galaletsa,+Loso ga lo ka ke lwa go baka.+Ba ba fologelang kwa khuting ga ba kitla ba tlhola ba bona ditiro tse o di dirang ka boikanyegi.+19 Batshedi ke bone fela ba ba kgonang go go baka,Fela jaaka ke kgona go dira jalo mo letsatsing leno.Rre a ka kgona go ruta bomorwawe ka boikanyegi jwa gago.+20 Ao tlhe Jehofa, mpoloke,Mme re tla letsa dipina tsa me ka diletswa tsa megala+Malatsi otlhe a botshelo jwa rona kwa ntlong ya ga Jehofa.’”+21 Go tswa foo, Isaia o ne a re: “Tlisang kuku ya difeige tse di kgobilweng tse di omisitsweng mme lo e tshase mo godimo ga lethopa,* gore a tle a fole.”+22 Hesekia o ne a boditse a re: “Sesupo sa gore ke tla ya kwa ntlong ya ga Jehofa ke sefe?”+


text:
THUTO 7
Bogosi Jwa Modimo ke Eng?
1. Bogosi jwa Modimo ke eng?
Bogosi jwa Modimo ke puso e e kwa legodimong. Bo tla tsaya taolo ya magosi a mangwe otlhe mme bo tla dira gore thato ya Modimo e dirwe kwa legodimong le mo lefatsheng. Go a itumedisa go itse gore Modimo o tla dirisa Bogosi jwa gagwe ka tsela eno. Go ise go ye kae, Bogosi jwa Modimo bo tla kgotsofatsa keletso ya batho ya go batla go nna le puso e e molemo. Bo tla dira gore batho botlhe mo lefatsheng ba tshele ka kutlwano.—Bala Daniele 2:44; Mathaio 6:9, 10; 24:14.
Bogosi bo tshwanetse go nna le kgosi. Ka jalo, Jehofa o tlhomile Morwawe, e bong Jesu Keresete go nna Kgosi ya Bogosi jwa Gagwe.—Bala Tshenolo 11:15.
Leba bidio ya Bogosi Jwa Modimo ke Eng?
2. Ke ka ntlha yang fa Jesu a tshwanelega go nna Kgosi?
Morwa Modimo o tshwanelega go nna Kgosi ka gonne o pelonomi e bile o emela se se siameng. (Mathaio 11:28-30) Gape o na le maatla a go thusa batho ka gonne o tla busa lefatshe a le kwa legodimong. Fa a sena go tsosiwa mo baswing, o ne a tlhatlogela kwa legodimong mme a nna a letile ka fa seatleng sa moja sa ga Jehofa. (Bahebera 10:12, 13) Kgabagare Modimo o ne a mo naya maatla gore a simolole go busa.—Bala Daniele 7:13, 14.
3. Ke bomang ba ba tla busang le Jesu?
Setlhopha sa batho ba ba bidiwang “baitshepi” se tla busa le Jesu kwa legodimong. (Daniele 7:27) Baitshepi ba ntlha go tlhophiwa e ne e le baaposetoloi ba ba ikanyegang ba ga Jesu. Go tla go fitlha jaanong, Jehofa o ntse a tsweletse ka go tlhopha banna le basadi ba ba ikanyegang go nna baitshepi. Fela jaaka Jesu, ba tsosiwa ka mmele wa semoya.—Bala Johane 14:1-3; 1 Bakorintha 15:42-44.
Ke batho ba le kae ba ba yang legodimong? Jesu o ne a ba bitsa “letsomanyane.” (Luke 12:32) Kgabagare ba tla tshwara palo ya 144 000. Ba tla busa lefatshe ba na le Jesu.—Bala Tshenolo 14:1.
4. Go ne ga direga eng fa Jesu a simolola go busa?
Bogosi jwa Modimo bo simolotse go busa ka 1914. * Kgato ya ntlha e Jesu a neng a e tsaya fa a sena go nna Kgosi e ne ya nna go latlhela Satane le madimona a gagwe mo lefatsheng. Satane o ne a tlala bogale mme a simolola go baka mathata mo lefatsheng lotlhe. (Tshenolo 12:7-10, 12) Fa e sa le ka nako eo, mathata a batho a ntse a oketsega fela thata. Dintwa, ditlala, malwetse a leroborobo le dithoromo tsa lefatshe, tsotlhe tseno ke karolo ya “sesupo” sa gore go ise go ye kae Bogosi bo tla busa mo lefatsheng lotlhe.—Bala Luke 21:7, 10, 11, 31.
5. Bogosi jwa Modimo bo fitlheletse eng?
Ka ntlha ya tiro ya go rera e e dirwang mo lefatsheng lotlhe, Bogosi jwa Modimo bo setse bo kopantse boidiidi jo bogolo jwa batho ba ba tswang mo ditšhabeng tsotlhe. Dimilione tsa batho ba ba pelonolo ba nna babusiwa ba Bogosi jwa Modimo jo Jesu e leng Kgosi ya jone. Bogosi jwa Modimo bo tla ba sireletsa fa bo senya tsamaiso ya jaanong e e boikepo ya dilo mo lefatsheng. Ka jalo, botlhe ba ba batlang go solegelwa molemo ke Bogosi jwa Modimo ba tshwanetse go ithuta go nna babusiwa ba ba boikobo ba ga Jesu.—Bala Tshenolo 7:9, 14, 16, 17.
Mo lobakeng lwa dingwaga di le 1 000, Bogosi jono bo tla fitlhelela se Modimo a neng a se ikaeletse ka batho go tloga kwa tshimologong. Lefatshe lotlhe le tla nna paradaise. Kgabagare, Jesu o tla busetsa Bogosi kwa go Rraagwe. (1 Bakorintha 15:24-26) A go na le mongwe yo o ka ratang go bua le ene ka Bogosi jwa Modimo?—Bala Pesalema 37:10, 11, 29.
^ ser. 6 Go bona tshedimosetso e e oketsegileng ya kafa boporofeti jwa Baebele bo neng jwa bolelela pele ka gone ka ngwaga wa 1914, bala tsebe 217-220 ya buka ya, Baebele e re Ruta Eng?


text:
Dikgang Tse di Molemo Tse di Tswang Kwa Modimong!
Dikgang tse di molemo tse di tswang kwa Modimong ke eng? Ke eng fa re tshwanetse go di dumela? Boroutšhara jono bo araba dipotso tse gantsi batho ba di botsang.
Kafa Boroutšhara Jono Bo ka Go Solegelang Molemo ka Gone
Boroutšhara jono bo tla go thusa gore o itumelele go ithuta Baebele. Ithute gore o ka dirisa jang Baebele ya gago go bona ditemana tse di nopotsweng.
THUTO 1
Dikgang Tse di Molemo ke Eng?
Ithute gore dikgang tse di tswang kwa Modimong ke eng, ke eng fa di le botlhokwa le gore re tshwanetse go dira eng.
THUTO 2
Modimo ke Mang?
A Modimo o na le leina, a mme gone o amega ka rona?
THUTO 3
A Tota Dikgang Tse di Molemo di Tswa Kwa Modimong?
Re ka tlhomamisega jang gore molaetsa wa Baebele o boammaaruri?
THUTO 4
Jesu Keresete ke Mang?
Ithute gore ke eng fa Jesu a ile a swa, thekololo ke eng le gore Jesu o dira eng gone jaanong.
THUTO 5
Boikaelelo Jwa Modimo ke Eng ka Lefatshe?
Baebele e tlhalosa gore ke eng fa Modimo a ile a bopa lefatshe, pogo e tla fela leng le gore mo isagweng o ikaeletse go dira eng ka lefatshe le ba ba nnang mo go lone.
THUTO 6
Go na Le Tsholofelo Efe ka Baswi?
Go direga eng ka rona fa re swa? A re tla tsamaya re bona baratiwa ba rona ba ba suleng?
THUTO 7
Bogosi Jwa Modimo ke Eng?
Kgosi ya Bogosi jwa Modimo ke mang, mme ke eng se Bogosi bo tla se fitlhelelang?
THUTO 8
Ke Eng fa Modimo a Letleletse Boikepo le Pogo?
Boikepo bo simologile jang mme ke eng fa Modimo a letleletse gore bo tswelele? A pogo e tla tsamaya e fela?
THUTO 9
O ka Dira Jang Gore Lelapa la Gago le Itumele?
Jehofa, Modimo yo o itumetseng, o batla gore malapa a itumele. Bona kgakololo e e mosola e Baebele e e nayang banna ba ba nyetseng, basadi ba ba nyetsweng, batsadi le bana.
THUTO 10
O ka Itse Jang Gore Bodumedi Jwa Boammaaruri ke Bofe?
A go na le bodumedi bo le bongwe fela jwa boammaaruri? Ela tlhoko dintlha tse tlhano tse di ba tlhaolang.
THUTO 11
Melao ya Modimo e re Solegela Molemo Jang?
Jesu o ile a tlhalosa lebaka la go bo re tlhoka kaelo le gore ke ditaelo dife tse pedi tsa botlhokwa thata.
THUTO 12
O ka Atamalana Jang le Modimo?
Bona gore a Modimo o araba dithapelo tsotlhe, kafa re tshwanetseng go rapela ka gone le dilo tse dingwe tse re ka di dirang gore re atamalane le Modimo.
THUTO 13
Dikgang Tse di Molemo ka Bodumedi ke Dife?
A go tla nna le nako e batho botlhe ba tla obamelang Modimo yo o esi wa boammaaruri ba le seoposengwe?
THUTO 14
Ke ka Ntlha Yang fa Modimo A na Le Phuthego?
Baebele e re bolelela gore ke eng fa Bakeresete ba boammaaruri ba rulagantswe le gore ba rulagantswe jang.
THUTO 15
Ke ka Ntlha Yang fa o Tshwanetse go Tswelela o Ithuta ka Jehofa?
Kitso e o nang le yone ka Modimo le ka Lefoko la gagwe e ka solegela ba bangwe molemo jang? O ka nna le kamano e e ntseng jang le Modimo?


text:
DINTLHA TSE DI OKETSEGILENG
Sheole le Hadese ke Eng?
MO PUONG ya ntlhantlha e Baebele e neng e kwadilwe ka yone, go dirisiwa lefoko la Sehebera e leng sheʼohl′ le le lengwe le le tshwanang le lone la Segerika e leng hai′des ka makgetlo a a fetang 70. Mafoko a mabedi ano a amana le loso. Dithanolo dingwe tsa Baebele di a ranola ka go re “lebitla,” “dihele,” kgotsa “khuti.” Le fa go ntse jalo, mo dipuong di le dintsi, ga go na mafoko a a kgonang go ranola lefoko leno la Sehebera le la Segerika sentle. Ka jalo Thanolo ya Lefatshe le Lesha e dirisa mafoko “Sheole” le “Hadese.” Tota mafoko ano a kaya eng? Mma re sekaseke go bona gore a dirisitswe jang mo ditemaneng tse di farologaneng tsa Baebele.
Moreri 9:10 e tlhalosa jaana: “Ga go na tiro le fa e le go loga maano le fa e le kitso le fa e le botlhale kwa Sheole, lefelo le o yang kwa go lone.” A seno se raya gore Sheole e kaya lebitla le re fitlhileng motho kwa go lone? Nnyaa. Fa Baebele e bua ka lebitla le le rileng, e dirisa mafoko a mangwe a Sehebera le a Segerika, ga e dirise sheʼohl′ le hai′des. (Genesise 23:7-9; Mathaio 28:1) Gape, Baebele ga e dirise lefoko “Sheole” fa e bua ka lebitla le go fitlhilweng batho ba le mmalwa mo go lone, jaaka lebitla le go fitlhelwang maloko a lelapa mo go lone kgotsa lebitla le legolo le go fitlhilweng batho ba le bantsintsi mo go lone.—Genesise 49:30, 31.
Ka jalo go buiwa ka lefelo le le ntseng jang fa go buiwa ka “Sheole”? Lefoko la Modimo le bontsha gore “Sheole,” kgotsa “Hadese,” e kaya sengwe se se fetang lebitla le legolo le go fitlhiwang batho ba le bantsi mo go lone. Ka sekai, Isaia 5:14 e bontsha gore Sheole e ‘bulegile e bile e butse molomo wa yone thata go feta melelwane.’ Le mororo re ka re Sheole e setse e komeditse batho ba ba seng kana ka sepe ba ba suleng, go bonala e sa ntse e batla go kometsa ba bangwe ba bantsi. (Diane 30:15, 16) Sheole ga e tshwane le lefelo la mmatota le go fitlhelwang batho mo go lone, ka gonne lone le kgona go tshola palo e e rileng fela ya batho ba ba suleng, mme ‘Sheole yone ga e kgotsofale.’ (Diane 27:20) Sheole ga e ke e tlala. Bogolo jwa yone ga bo ka ke jwa lekanngwa. Ka jalo, Sheole, kgotsa Hadese, ga se lefelo la mmatota mo lefelong lengwe le le rileng. Go na le moo, ke lefelo la tshwantshetso le bontsi jwa batho ba ba suleng ba robalang mo go lone.
Thuto ya Baebele e e buang ka tsogo ya baswi e re thusa go tlhaloganya bokao jwa “Sheole” le “Hadese” botoka. Lefoko la Modimo le amanya Sheole le Hadese le mofuta wa loso lo batho ba tla tsosiwang mo go lone. * (Jobe 14:13; Ditiro 2:31; Tshenolo 20:13) Gape, Lefoko la Modimo le bontsha gore ba ba leng mo Sheole, kgotsa mo Hadese, ga se fela ba ba neng ba direla Jehofa mme gape ba akaretsa le ba bangwe ba bantsi ba ba neng ba sa mo direle. (Genesise 37:35; Pesalema 55:15) Ka jalo, Baebele e ruta gore go tlile go nna le “tsogo ya ba ba siameng mmogo le ba ba sa siamang.”—Ditiro 24:15.
^ ser. 4 Go farologana le loso lono, baswi ba ba se kitlang ba tsosiwa go tlhalosiwa fa bone ba se mo Sheole kgotsa mo Hadese, mme ba le “mo Gehena.” (Mathaio 5:30; 10:28; 23:33) Fela jaaka Sheole le Hadese, Gehena le yone ga se lefelo la mmatota.


text:
MATLOTLO A A MO LEFOKONG LA MODIMO
Baka Jehofa ka Ntlha ya Botlhale Jwa Gagwe
Jehofa o ne a naya Solomone botlhale jo bo sa tlwaelegang (1Dk 10:1-3; w99 7/1 30 ¶6)
Kgosigadi ya Sheba e ne ya kgatlhiwa ke botlhale jo Jehofa a neng a bo neile Solomone (1Dk 10:4, 5; w99 11/1 20 ¶6)
Kgosigadi ya Sheba e ne ya baka Jehofa ka gonne o ne a tlhomile Solomone go nna kgosi (1Dk 10:6-9; w99 7/1 30-31)
Re ka kgona go bontsha gore re lebogela botlhale jwa Modimo fela jaaka kgosigadi ya Sheba. Re ka dira seo jang? Tsela nngwe ke ka go dirisa dithuto tse Jesu a neng a di ruta mo matshelong a rona le go dira sotlhe se re ka se kgonang go etsa sekao sa gagwe. (Mat 12:42; 1Pe 2:21) Gape re ka rerela batho ka botlhale jwa Modimo.


text:
Lefelo la ditiragalo
Wikimania 2012 e tla bo e tshwaretswe kwa George Washington University (GWU) kwa Washington, D.C..
Motlha wa Ditogamano
Motlha wa ditogamano o tla tshwarelwa mo Lisner Auditorium kwa Mmadikolo wa GWU.Kago e e ka amogela palo ya abatho ba le 1490.
Motlha wa kgaogano
Motlha wa bokopano jwa kgaogano o tla bo otshwaretswe mo Marvin Center.Bophaphataha jwa Borarao e tla bo e le bogare jwa kgaogano ya motlha wa ditiragalo,le fa go ntse go nale kago ya botshamekelo mo bophaphathong jwa ntlha gape le Ntlwana e ngwe ya boiketlo mo bophaphathong jwa Bone.
Phapose e e kgaogantsweng
- Bophaphatho jwa ntlha
- Betts Theater
- Bophaphatho jwa Boraro
- Grand Ballroom
- Continental Ballroom
- Setlha sa bo 301
- Setlha sa bo 302
- Setlha sa bo 307
- Setlha sa bo 308
- Setlha sa bo 310
- Terrace
- Bophaphatha jwa Bone
- Ntlwana ya bo 402-404
Ela Tlhoko:Fa go ka diragala gore seemo sa ikwadiso se oketsege ,lefelo le lengwe la iketsho bodutu le tla fiwa.
Re tla nna le lefelo le lengwe kwa ntle gale le Marvin o nale mafelo a mangwe fa ntle a boikhutso a a leng teng.
Other amenities in Marvin Center include a cafeteria and eateries on the first floor, should you want something extra to eat.